БАРОҚХОН МАДРАСАСИ | «Ўзбекистон маданий мероси жаҳон тўпламларида» лойиҳаси\nБароқхон мадрасаси (XVI асрнинг 40-йиллари) барпо этилиши тарихи Тошкент ҳокими бўлган уч киши: Суюнчхожахон (1509–1525) ва унинг икки ўғли: Келди Муҳаммадхон (1525–1533) ва Наврўз Аҳмадхон ёки Бароқхон (1533–1556 йилларда Тошкент вилояти ҳокими, 1554–1556 йилларда эса бутун ўзбек улус хони – марказлашган шайбонийлар давлати олий ҳукмдори) номи билан боғлиқ. Бароқхон мадрасаси ана шу тип ва мақсадда\nбарпо этилган бинолардан яққол ажралиб туради: масжид ва дарсхона ўрнида қурилган иккита мақбара, айни маҳалда мадраса – очиқ ҳовли теварагида бутун жуссаси қовуштирилган меъморий мажмуа бўлишидек қоидага ҳам амал қилинган. Бино ташқи гумбазлари, пештоқлари тепа қисми қайтақайта қуришлар ва зилзилалардан ҳам азият чеккан.\nШу тахлит Бароқхон мадрасаси ажойиб ва нафис нақшу нигорлари йўқлик қаърига юзланган эди. Айни маҳалда эски фотосуратларда ва археологик қазишмалар чоғида аниқланган қадамалар парчалари, шунингдек, қўлёзма манбалар бизга қадар сақланиб қолмаган меъморий зийнатларни қайта тикламоққа имкон беради. Буюк Имом Абу Бакр Муҳаммад ибн Исмоил алҚаффол аш-Шоший табаррук мақбараси ёнида Тошкент ҳокимлари ва уларнинг қариндошлари сулолавий хилхонасини барпо этиш ғояси Суюнчхожахон кўнглида дунёга келган эди, дея тахмин қилиш ҳам мумкин. Мадрасанинг жануби-шарқий бурчагида жойлашган дастлабки унча катта бўлмаган мақбара-хонақоҳ ҳам чамаси Суюнчхожахон фармо- йишига биноан барпо этилган кўринади.\nЎлчамлари жиҳатидан босиқ ва одмигина бўлмиш мазкур иншоотда ҳеч қанақа нақшу нигорлар бўлмаган. Салибсимон кўринишдаги мақбара гумбаз билан қопланган, тўртала фасадида ҳам пештоқлари бўлган. Чамаси, мақбара ичида бирон-бир киши дафн этилмаган, шунинг учун ҳам кейинчалик ундан дарсхона ўрнида истифода этилган2. XVI аср биринчи ярми Марказий Осиё меъморчилигининг ажойиб намунаси бўлмиш иккинчи мақбара-хонақоҳ эса биринчисининг тамомила зидди, деса ҳам бўлади.\nБу мақбара Суюнчхожахоннинг тўнғич ўғли ва тахт вориси Келди Муҳаммадхон томонидан бунёд этилган. Мақбара учун махсус битилган китоба матн ана шу меъморий қайднома муаллифи Зайниддин Восифий эсдаликларида сақланиб қолган: «Абулхайрхон ўғли Суюнчхожахоннинг хилхонаси бўлмиш ушбу иншоот унинг тахт вориси бўлмиш Музаффариддин Абулғозий Султон Муҳаммад Баҳодирхон томонидан ҳижрий 935 (1528–29) йили барпо этилди». Айни маҳалда ана шу китоба битик мазкур иншоотнинг ўзида амалга оширилгани ёки аксинчалиги ҳам – номаълум, чунки Суюнчхожахоннинг ўзи Туркистон шаҳрида волидаси Робиа Султон бегим мақбараси ёнида дафн этилган.\nСуюнчхожахон мақбараси – Бароқхон мадрасасининг марказий биноси – мазкур иншоотга кираверишдаги дарвозахона меҳварининг айнан рўпарасида жойлашган. Деворларида чуқур равоқсимон тоқчалари бўлган квадратсимон зали ички япасқи гумбаз билан ниҳояланувчи ўзаро кесишувчи бағаллар тизими билан қопланган. Ташқи нилий гумбаз – Кўкгумбаз баланд цилиндрсимон гардишга қўндирилган ва мураккаб сербўёқ ҳандасавий нақшлар билан безатилган бўлган. Гумбаз гардиши тепа қисмидан эса сулс хатида битилган Қуръони карим оятлари китоба битикларидан иборат тарам (полоса) ҳам ўтган эди5. Хонақоҳ-мақбаранинг тўртала томонидан ҳам пештоқлар қад ростлаган. Мадраса ҳовлисига қараган пештоқ улардан асосийси бўлиб, қолганидан анча баланд ва хушқад ҳавоза равоғи ҳам бўлган.\nАсосий зал деворлари, тоқчалари ва гумбази бир маҳаллар кундал услубида амалга оширилган фаровон нақшлар, сербўёқ жилолар билан зийнатланган эди6. Деворлар пойдеворида – тош синч қисмида эса жимжимадор нақшлари бўлган тўқ яшил рангдаги кошинлардан териб чиқилган панель – фарш бўлган, синчнинг бурчакларидаги агальматолитдан ишланган нафис ўймакори нимустунчалар эса кейин- чалик Юнусхон мақбарасига кўчириб ўтказилган. Бино бурчакларида эса гумбазчалар билан қопланган ҳужралар жойлашган. Мақбара ичкарисида бир неча дахмалар мавжуд, аммо уларнинг кимларга оидлиги номаълум.\nМақбараларни ҳам ўз бағрига олган мадраса буюртмачи номи билан Бароқхон мадрасаси деб юритилади. Бинобарин, аввалига жануб томондаги пештоқ ва ҳужралар, кейин эса шимолдаги ҳужралар барпо этилган. Биносозлик ишлари ниҳоясига етганидан сўнг 2 мақбара ва 32 ҳужрани ўз ичига олган бинонинг умумий ўлчамлари ташқи контури бўйича 82×44 метр, ҳовли периметри бўйича 46×27 метрдан иборат бўлган. Мадраса ҳовлисига тўғри олиб борадиган дарвозахона тепасида маҳобатли пештоқ барпо этилган. Бароқхон мадрасасига шимол тарафдан кириш иншоотлари туркуми учта ҳужрали дарвозахона, жануб тарафдан эса «Номсиз» дея юритилувчи мақбарадан таркиб топган. Мазкур бинонинг учта пештоқи мадраса конструкцияга жипс, гўёки яхлит бир жисмдек туюлади. «Номсиз» деб юритилувчи жанубий фасадгина иншоотнинг бирламчи қиёфасини сақлаб қолган, холос. Суюнчхожахоннинг маҳобатли мақбарахонақоҳи тўрт томондан яққол кўзга ташланиб турадиган бир тарзда ялангликда қолган, пештоқнинг иккала ёнбошидаги ҳужралар унинг қиёфасига соя солмаган.\nМадраса ва мақбараларнинг суяк билан қадамалаб безатилган ўймакор нақшли эшиклари ҳам ажойиб ва хушчирой бўлган. Шайбонийлар сулоласи ҳукмронлиги тугагандан кейинги XVII асрда Бароқхон мадрасаси қайта таъмирланганича ўз ҳолига ташлаб қўйилган. XVIII аср охирларида Тошкент мадрасаларини тавсифлаб ўтган ўша давр муаллифи улардан энг яхшиси бўлмиш Бароқхон мадрасаси харобага айлангани, бояқишнинг ичига ҳатто чорва моллари қамалгани ҳақида афсус-надомат билан ёзган эди1. Анча кейинроқ Бароқхон мадрасасига эътибор қаратилди. 1859 йили Тошкент ҳокими Қаноатшоҳ ҳовлининг шимол тарафидаги вайронага айланган ҳужраларни қайта тиклади ва мадраса таъминоти учун вақф ҳам таъсис этди. Бироқ 1868 йилдаги 8 балли кучли зилзила оқибатида мақбаранинг катта гумбази қулаб тушган.\nБахтли тасодиф туфайлигина чала вайрона ҳолига келиб қолган Кўкгумбаз 1866 йили таниқли фотограф Д. Ермаков томонидан суратга туширилган экан. Қўқон хонлиги ҳукмронлиги даврида Бароқхон мад- расаси муллаваччалар ва мударрисларнинг гоҳо шахмат ўйнаб турадиган манзилига айланиб қолганлиги сабабли унчалик ҳам ишончли ва нуфузли олий ўқув даргоҳи деб ҳисобланмаган2. 1904–1905 йилларда Бароқхон гумбази Хожа Абулқосим раҳбарлигида тошкентлик уста-қурувчилар томонидан таъмирланган.\nАна шундан кейин мадрасада таъмирлаш ишлари деярли амалга оширилмаган. Фақатгина ХХ асрнинг 50–60-йилларида халқ устаси Ширин Муродов раҳбарлигида бош пештоқ, миёнхонадаги ҳужралар қайта тикланган, ҳужралардаги равоқлар ва токчаларнинг ғиштлари қайтадан териб чиқилган. Ана шу таъмирлаш ишларидан кейин Бароқхон мадрасасида Ўрта Осиё ва Қозоғистон мусулмонлари диний идораси фаолият юритган. «Номсиз» деб юритилувчи мақбара Диний идора раҳбари – муфтий иш хонасига айлантирилган, Суюнчхожахон мақбара-хонақоҳи эса мажлислар ва анжуманлар зали бўлган.\nМаъмурий мақсадларга унчалик ҳам мос келмайдиган мадраса ҳужраларида эса диний идора бўлимлари иш олиб борган. 1960–1980 йилларда мадрасанинг энг қадимги қолдиқлари устига тунука қопланган эди. Бош пештоқ ва дарвозахонадаги қайта тикланган нақшлар ҳам талаб даражасида амалга оширилмаган. Сиркори сопол кошинлар ўрнига меъморий нақшу нигорлар андаваланган юзага шунчаки бўёқлар билан чизибчизғилаб қўйилган эди, холос. 2006 йилдан бошлаб Бароқхон мадрасасида катта таъмирлаш ишлари бошланди.\nСуюнчхожахон мақбарасида ташқи гумбаз, унинг гардишидаги қадимги нақшнинг бирламчи расмлари, гардиш юқори қисмидаги қуръоний китоба битик белбоғичи эски фотосуратлар асосида машаққатли ва изчил меҳнат билан қайта тикланди. Бош фасад равоқлари токчалари нақшинкор кошинлар билан қопланди, унинг қанотларида эса равоқсимон тоқачалар тепасига тўғри бурчакли китоба битиклар туширилган паннолар ўрнатилди. Мадрасанинг бош фасади шу тахлит янги қиёфага эга бўлди. Пештоқ ёнбош равоқлари сербўёқ нақшинкор паннолар билан зийнатланди, ана шу панноларда ҳандасавий тус берилган китоба битик- лар наботий-ислимий нақшлар ҳандасавий нақшлар – гиреҳлар билан уйғунлашиб кетган. Пештоқнинг тепа қисмида Қуръони карим оятлари битилган тўғри бурчакли панно жой олган.\nПештоқ равоғини ҳам янги- лашда сайқалланган пишиқ ғиштдан «қолипкори» усули фойдаланилган. Бош пештоқнинг чап тарафида жойлашган кичик мақбара ташқи гумбази ҳам қайта тикланган. Симметрия – мувозийликни юзага келтириш учун бош пештоқнинг ўнг тарафида айнан шундай бошқа бир гумбаз ҳам бунёд этилди. Айтиб ўтилган ишларнинг ҳамма-ҳаммаси бино аҳамияти ва улуғвор қиёфаси борасида ажиб таассурот қолдирадиган бўлди.


Камолотга етакловчи “КАМАЛАК“ – Сурхон тонги\nБош саҳифа / Жамият / Камолотга етакловчи “КАМАЛАК“\nМай 22, 2017\tЖамият Изоҳ қолдириш 1,222 Кўрилди\nҲар томонлама равнақ топаётган жаннатмакон юртимизга айёмлар ярашади, тўйлар ярашади. Шодон қувнаётган болаларнинг кулгуси-ю, пиру бадавлат кексаларимизнинг дуолари ярашади. Муҳташам “Ёшлар маркази”да “Камолот” ЁИҲ вилоят Кенгаши қошидаги “Камалак” болалар ташкилотининг ташкил этилганлигига 16 йил тўлганлиги муносабати билан “Ватан, дўстлик ва халқпарварлик” шиори остида бўлиб ўтган XVI анжуман шодиёналарга бой бўлди. Анжуман иштирокчилари бўлмиш шаҳар, туман сардорлари, туманлардаги мактаб ўқувчилари ва меҳмонлар карнай-сурнай садолари остида кутиб олинди.\n“Ёшлар маркази”нинг фоесида болалар томонидан ташкил этилган кўргазма – ёшларнинг қўл меҳнати билан қилинган ишлар, суратлар, байрамона безатилган зал барчанинг диққат-эътиборини тортди. Катта саҳна марказидаги баннер эса ажойиб кўриниш ҳосил қилган, дейиш мумкин.\nБолаларни бирлаштириб, истеъдодларини намоён этишда, уларни янгидан-янги қирраларини кашф қилиб, энг юқори чўққиларни забт этишда “Камалак” болалар ташкилоти қанот вазифасини ўтаб келаётир.\n“Камолот” ёшлар ижтимоий ҳаракати вилоят Кенгаши раиси ўринбосари, “Камалак” болалар ташкилоти раиси Нодира Шарипова байрам тадбирини очиб, барчани ушбу тантана билан қутлади. Шундан сўнг, “Баркамол авлод” болалар маркази қошидаги “Сарвиноз” рақс гуруҳи аъзолари, “Доирачилар” жамоаси, “Ёшлар маркази”нинг рақс тўгараги, Денов туманидаги 75-мактабнинг “Камалак капитанлари” жамоаси, “Камалак юлдузлари” республика фестивали ғолибаси Паризода Закирова каби истеъдодли ёшлар ижросидаги куй-қўшиқлар ва ажойиб рақслар барчанинг кўнглидан жой олди.\nАнжуман давомида “Камалак” болалар ташкилоти фаолиятини тарғиб қилишда намунали фаолият юритиб келаётган болалар ташкилоти раислари тақдирландилар.\nТашкилотчилар томонидан тузилган байрам дастури ёшларни бирлашишлари, жипслашишларида бир қадам бўлган бўлса, болалар ташкилотининг бундан кейинги тарғибот-ташвиқот ишлари истеъдодларнинг янги қирраларини кашф этишда муҳим омил бўлди.\nОлдинги Маданият ва маърифат гавҳари — «Бойсун баҳори» халқаро фольклор фестивалидан репортаж\nКейинги Тадбиркор ёшлар


Самолёт ҳавода қушлар билан тўқнашса нима бўлади?\n10:41 / 13.04.2016\nТурли соҳаларда турли вазиятлар содир бўлади. Ва, энг қизиғи, соҳадан ташқари инсон учун бу ҳолатлар анчайин қизиқ туюлади. Масалан, самолёт ҳавода қушлар галаси билан тўнашиб кетса, нима бўлади? Бу саволга жавоб фуқаро авиацияси учувчиси Патрик Смитнинг “Кема командири гапиради. Саволлар, жавоблар ва моҳир учувчининг кузатишлари” китобида берилган.\n“Қушлар билан тўқнашиш кўп учрайдиган ҳолат. Бу ҳолатдан зарар кўриш эса минимал даражада. Албатта, қушлар учун эмас. Балки, сиз, бундай тўқнашувларга қарши самолёт махсус лойиҳалаштирилган деб ўйларсиз. Интернетдаги роликлар орқали самолётнинг олд ойнасини синовдан ўтказиш мақсадида махсус тўппончалардан отиладиган қушларни кўриш мумкин. менинг тажрибамда ҳам ана шундай ҳолатлар тез-тез учраб турган. Аксари ҳолларда бу ҳолат оқибатида самолётнинг олд қисми ёрилиш ёки пачоқ бўлиш билан якунланган.\nАммо гоҳида қушлар билан тўқнашув ҳалокатли тус олиши мумкин. Масалан, қушлар двигатель ичига кириб кетишганида. 2009 йилда US Airways компаниясининг 1549 рейси Канада ғозлари билан тўқнашиб кетгач, Гудзон дарёсига қўнган. Турбовинтли замонавий двигателлар юқори тезликда уларга келиб урилган нарсаларга чидамли этиб чиқарилмаган.\nҚушлар двигатель ичига тиқилиб қолмасликлари мумкин, аммо улар парракларни қайиртиришлари ёки синдиришлари мумкин. Қуш қанчалик катта бўлса, зарар даражаси ҳам шунчалик юқори бўлади. Соатига 460 км. тезликда учиб кетаётган самолётга оддий ғоз 200 кН зарба билан урилади.\nКичкина қушлар ҳам гала-гала бўлиб учса, хавфли кўриниш олади. 1960 йилда турбовинтли Eastern Airlines самолёти чуғурчуқлар галаси билан тўқнашуви оқибатида Бостонга қулаган эди. Мен навбатдаги саволингизни тахминан қандай бўлишини биламан. Нега двигателларнинг ташқи тарафида ҳимоя панеллари йўқ. Бундай панеллар ҳаво оқимини тўсиб қўйган бўлар эди”.


Баланс Ҳажми Техник индикатори (On Balance Volume, OBV) ҳажмни ва бу ҳажм билан бирга юрувчи нархнинг ўзгаришини бир-бири билан боғлайди. Джозеф Гранвилл ўйлаб топган бундай индикаторнинг маъноси оддий. Агар жорий барни ёпиш нархи аввалгисини ёпишдан юқори бўлса, жорий бар ҳажмининг қиймати OBVнинг олдинги қийматига қўшилади, агар жорий барнинг ёпилиши аввалгисидан паст бўлса, у ҳолда жорий ҳажм Баланс Ҳажмининг олдинги қийматидан айрилади.\nOn Balance Volume индикторини изоҳлаш OBVнинг ўзгаришлари нарх ўзгаришларидан олдин юз бериши қоидасига асосланади. Бу қоидага мувофиқ, баланс ҳажмининг ортиши воситага профессионаллар маблағ сарфлаётганларидан далолат беради. Кейинроқ эса кенг омма ҳам маблағ йўядиган бўлганда нарх ҳам, OBV индикаторининг кўрсатишлари ҳам жуда тез ўса бошлайди.\nАгар нарх ўз ҳаракатида On Balance Volume индикаторидан ишларилаб кетса, "тасдиқлашнинг мавжуд эмаслиги" деб аталувчи ҳолат вужудга келади. Бу буқа бозорининг чўққисида (нарх Баланс Ҳажмининг тегишлича ўсишисиз ўсгада ёки уни илгарилаб кетганда) кузатилади ёки айиқ бозори асосида (нарх Баланс Ҳажмининг тегишлича камайишисиз пастга тушганда ёки ундан илгарилаб кетганда) кузатилади.\nOn Balance Volumeнинг кўтарилувчи йўналиши тўғрисида, агар ҳар бир янги чўққи олдингисидан юқорироқ бўлганда ва ҳар бир янги чуқурлик олдингисидан чуқурроқ бўланда гапириш мумкин. Шунга ўхшаш, OBVнинг пастга тушувчи йўналишини чўққилар ва чуқирликларнинг изчил пасайишини назарда тутади. OBV горизонтал коридорда изчил кўтарилувчи ёки пастга тушувчи чўққилар ва жарликларни ҳосил қилмасдан ҳаракатланганда - бу ноаниқ тенденциядир.\nАгар бирор тенденция қарор топган бўлса, у ўзгариш юз берган пайтгача ўз кучида қолади. On Balance Volume индикатори тенденциясида бурилиш икки усулда юз бериши мумкин. Биринчи ҳолда тенденция кўтарилувчидан пастга тушувчига ёки пастга тушувчидан кўтарилувчига томон ўзгаради.\nИккинчи ҳолда OBV тенденцияси номаълумга ўтади ва уч даврдан ортиқ вақт давомида шундайлигича қолади, кейин эса яна кўтарилувчи йўанилишига ўтади, бу вақтда OBV тенденция кўтарилувчи бўлган деб ҳисоблаш лозим.\nOn Balance Volume индикаторининг тенденцияси кўтарилувчига ёки пасаювчига ўзгарганда "ёриб ўтиш" деб аталувчи ҳолат юзага келади. Индикаторнинг ёриб ўтишларидан олдин нархларнинг ёриб ўтишлари юз бергани учун инвесторлар OBVнинг юқорига ёриб ўтишида узун позицияларни эгаллашлари ва мос равишда OBVнинг пастга томон ёриб ўтишида эса сотишлари лозим бўлади. Очиқ позицияларни тенденциянинг йўналиши ўзгармагунча сақлаб туриш керак.\nАгар жорий ёпилиш нархи аввалгисидан юқори бўлса, унда:\nАгар жорий ёпилиш нархи аввалигсидан паст бўлса, унда:\nАгар жорий ёпилиш нархи аввалигисига тенг бўлса, унда:\nOBV (i) — жорий даврдаги On Balance Volume индикаторининг қиймати;\nOBV (i - 1) — аввалги даврдаги On Balance Volume индикаторининг қиймати;\nVOLUME (i) — жорий барнинг ҳажми.


Facebook ижтимоий тармоқ бўйича қидирув кўламини кенгайтирди - Terabayt.Uz\nFacebook ижтимоий тармоқ бўйича қидирув кўламини кенгайтирди\nFacebook компанияси ижтимоий тармоқ бўйлаб қидирув имкониятларини кенгайтириш тўғрисида маълум қилди. Эндиликда қидирув кўлами фойдаланувчилар томонидан эълон қилинган 2 трлн хабарни қамраб олади. Бу ҳақда компания матбуот хизмати хабар берди.\nБугун, 23 октябрдан тақдим этилган янги имконият шарофати билан қидирувлар нафақат ёқтирган саҳифалар ва дўстлар профили, балки ижтимоий тармоқда эълон қилинган барча хабарлар бўйича амалга оширилади.\n“Биз ижтимоий тармоқ қидирув тизимини ўзгартирдик, энди фойдаланувчилар ўзларини қизиқтирган мавзуда нафақат дўстлари ва оила аъзолари, балки бутун дунё нима деб ўйлашини билиб олишлари мумкин”, – дейилади хабарда.\nҚайд этилишича, янги қидирув бугундан АҚШдаги фойдаланувчилар учун тақдим этилади.\n#ижтимоий тармоқ #қидирув


11:20 / 21 февраль 1485 pdf Ўқиш режими + -\nАллоҳ таоло Қуръон каримда дуо қилиш одобидан таълим берган оятларга кўра мўмин Аллоҳ уни кўриб, эшитиб турганини ҳис қилиб Унга умид ва қўрқув билан дуо қилади. Қуръон каримда дуо қилиш учун маълум вақт белгиланмаган. Кишининг Аллоҳга юзланиб илтижо қилиши бу ибодат вақти-соати келганини кўрсатади. Одам боласининг истак ва эҳтиёжлари кўплиги боис дуоси ҳам кўп бўлади. Шу сабабли дуонинг маълум вақти тайин қилинмаган. Одам қачон дуога эҳтиёж сезса ўша вақтдаёқ дуо қилиши мумкин. Фақат Қуръон каримда фазилатли вақтлар баъзи оятларда қисқача айтиб ўтилган:\n«(Тақводорлар) сабр қилувчилар, содиқлар, доимий тоат қилувчилар, нафақа қилувчилар ва саҳарларда истиғфор айтувчилардир» (Оли Имрон, 17-оят).\n«Ва улар саҳарларда истиғфор айтар эдилар» (Заарият,18-оят).\nБошқа оятларда эса тунги вақтни бошқа вақтларга нисбатан ибодат учун маъқул вақтлиги айтилган:\n«Албатта, кечки ибодат кўпроқ мувофиқ келур ва қироати тўғрироқ бўлур. Албатта, кундузи сенинг узоқ ишлашинг бор. Ва Роббингнинг исмини зикр эт ва Унинг ибодатига бутунлай ажралиб чиқ» (Муззаммил, 6–8-оятлар).\nДуо учун маълум вақт тайин қилинмаган бўлса-да, юқоридаги оятларда саҳар ва тунги вақтга алоҳида эътибор қаратилган. Албатта, бунинг ўзига яраша ҳикматлари бор. Янги кунни Аллоҳ билан самимий алоқа боғлаб, дуо билан кутиб олган мўминнинг кун давомида Уни норози қиладиган амалларга яқинлашиш эҳтимоли камаяди. Кунни дуо, ибодат, истиғфор билан қаршилаган одам кун давомида Аллоҳ уни кузатиб турганини ҳис қилиб шунга яраша ҳаракат қилади.\nҚуръонда мақталган тунги вақт эса дунёвий ишлар орқасидан елиб кунини ўтказган кимсаларнинг ўз виждонини ҳисобга тортиш учун жуда қулай фурсатдир. Тунги вақт кун давомида бўлиб ўтган воқеалардан ўзига яраша ҳикмат излаш, тафаккур этиш, Аллоҳга шукр қилиш учун қулай имконият яратади. Тунда ибодат учун вақт ажратган одам кун давомида қилган хатою гуноҳлари учун тавба қилиб, мағфират сўраши билан бирга навбатдаги кунда хато ва гуноҳларни нисбатан камроқ содир қилиши учун ажойиб имкон ҳозирлаган бўлади.\nДуо қилиш учун Қуръон каримда баён қилинган маълум макон ҳам йўқ. Одам бозорда, мактабда, иш жойида қисқаси ҳамма ерда дуо қилиши мумкин. Дуо вақтида энг муҳими Аллоҳ унга жон томирларидан ҳам яқин эканлигини унутмасликдир. Қуръон каримда Пайғамбарлар ҳар ерда ҳар он дуо қилганлиги шундай баён қилинган:\n«(Мусо) бас, икковларига (ҳайвонларини) суғориб берди. Сўнгра сояга қайтди ва:\n«Эй Роббим, албатта, менга туширажагинг ҳар бир яхшиликка муҳтожман», деди» (Қосос, 24-оят).\nШухрат 21:41 / 21 февраль\nАллоҳ Сизлардан рози бўлсин, Омин.\n10:00 / 21 февраль 524\n14:45 / 21 февраль 2744\n4428 21:10 / 31 март\n1003 16:09 / 27.10.2018\n145 17:00 / 14 август\n292 07:00 / 30 июнь


Ислом ва мусулмонлар: Эрдўғон "энг қудратли", Ҳабиб ҳам бор, Мирзиёев-чи? - BBC News O'zbek\nИслом ва мусулмонлар: Эрдўғон "энг қудратли", Ҳабиб ҳам бор, Мирзиёев-чи?\nБу йил дунёнинг "энг қудратли мусулмони", деб Туркия Президенти Режеп Таййиб Эрдўғон топилган.\n"500 қудратли мусулмон"дан иборат рўйхатга ҳозирча Ўзбекистоннинг амалдаги раҳбари Шавкат Мирзиёев тушмаган.\nЎзбекистонни бу йил ҳам муфтийси Усмонхон Алимов намоён этган.\nМарҳум Ислом Каримов бугунгача "дунёнинг энг қудратли мусулмонлари"дан бири сифатида эътироф этилган биринчи ва ягона Ўзбекистон президенти бўлиб турибди.\nЎзбекистоннинг амалдаги президенти экан, Каримов 2013 йилда бу рўйхатга киритилган.\nТуркия демократик султонликка айланмоқда(ми?)\n'Шавкат Мирзиёев Ислом Каримовдек тоталитар эмас': Ўзбекистон-Туркия алоқаларининг истиқболига назар\nШавкат Мирзиёев: Ислом ва Каримов ўртасида\nСурат манбаси, GettyImages/BRENDAN SMIALOWSKI\nАммо унинг исм-шарифи остида берилган изоҳда,\n"...Ўзбекистоннинг қарийб 30 миллион аҳолиси бўлса, шундан 95 фоиздан ортиқроғи мусулмон. Кўплар, одатда, ҳар қандай эътиқодли мусулмоннинг, хоҳ у ваҳҳобий бўлсин ё хоҳ сўфий, "исломий экстремизм" тамғаси билан қатағон ёки таъқибларга учрашини сезишган", - деб ёзилганди.\nИслом ва мусулмонлар Ўзбекистоннинг халқаро имижини яхшилаш истагида мамлакатнинг янги президенти Шавкат Мирзиёев бирламчи эътибор қаратган мавзулардан бири бўлган.\nМирзиёев Ўзбекистонда Исломий цивилизация марказининг тамал тошини қўйган, каттаю кичик минбарлардан қилган чиқишларида ҳам бу мавзуга бир эмас, қайта-қайта эътибор қаратган.\n"Ислом динини ўрганишга шароит яратмаган"ларини ошкора эътироф этиб, пойтахт Тошкентда Исломий академия очишга ҳам қарор қилган.\nЯнги президентининг бошқаруви билан кечган икки йилча вақтнинг ўзида Ўзбекистонда "қора рўйхат"да турган йигирма мингга яқин мусулмондан аксарияти ундан чиқарилган.\nМинтақада яхши қўшничилик сиёсатига урғу берган, қисқа вақтнинг ўзида аксарият аҳолиси мусулмон девор-дармиён қўшниларининг аксарияти билан чегараларини очган, узоқ йиллардан бери амалда бўлиб келган виза тартибини бекор қилган.\nАммо яқинда мактаб ҳудудида рўмол билан юришни тақиқ остига олувчи янги ҳужжат манзарасида бу аксарият ўзбеклар учун Мирзиёев ислоҳотларининг ҳаққонийлигини синайдиган тимсол сифатида гавдаланган.\nМарҳум Ислом Каримов бошқаруви даврида ҳижобнинг маън этилиши Ўзбекистонда диний эркинликка қўйилган амалдаги асосий тақиқларнинг бири сифатида кўрилган.\nСурат манбаси, Anadolu Agency\nАксарият аҳолиси мусулмон бўлган Марказий Осиё минтақасидан қўшни Туркманистон ва Тожикистон президентлари бу гал ҳам "қудратли мусулмон"лар сафидан жой олишган.\nЧеченистон Президенти Рамзан Қодировнинг ҳам рўйхатдаги ўрни бўш қолмаган.\nАммо кўпчилик аҳолиси мусулмон бирор бир собиқ Шўро давлати раҳбари янги рўйхатда юқори элликка кира олмаган.\nЮқори учликни Саудия Арабистони ва Иордания подшоҳлари тўлдиришган.\nСингапурнинг илк аёл президенти Ҳалима Ёқуб бу йилги рўйхатда юқори элликталикдан жой олган ягона муслима давлат арбоби бўлган.\n17 ёшли фаластинлик фаол қиз Аҳад ат-Темимий ҳам дунёнинг энг қудратли элликта мусулмонидан биттаси сифатида эътироф этилган.\nУ исроиллик ҳарбийга тарсаки тушириши ортидан қамоққа ташланган, орадан саккиз ой ўтиб, шу йил июль ойида озодликка чиқарилганди.\nРўйхат Амманда жойлашган Султонлик Исломий Стратегик Тадқиқотлар марказиники бўлади.\nРўйхат 2009 йилдан буён Американинг George Town университети қошидаги Шаҳзода ал-Валид бин Талал маркази билан ҳамкорликда мунтазам равишда чоп этиб келинади.\nРўйхатда мусулмон лидерлари, давлат арбоблари, уламолари ва ҳатто спортчиларининг ҳам сиёсатдан тортиб дин, матбуотдан тортиб, санъат, илм-фан, спорт ва умуман тараққиётга қўшган ҳиссалари инобатга олинади.\nДейлик, бу йил сизга номлари яхши таниш футболчилар Месут Ўзил ва Муҳаммад Салоҳлар ҳам дунёнинг қудратли мусулмонлари сифатида эътироф этилишган.\nМиср терма жамоаси ва Англиянинг "Ливерпуль" клуби юлдузи янги рўйхатда, ҳатто, юқори элликталикка киришга муваффақ бўлган.\nАралаш жанг санъати бўйича жаҳон чемпиони, сўнгги жанггию, унинг ортидан келиб чиққан муштлашуви билан яхшигина шов-шувга сабаб бўлган россиялик курашчи Ҳабиб Нурмагомедов ҳам бу йил илк бор мазкур рўйхатдагилар сафидан жой олган.\nРежеп Таййип Эрдўғон\nСурат манбаси, GettyImages/Stringer\nТуркия Президенти Режеп Таййип Эрдўғоннинг эса, бу рўйхатда биринчи бор пешқадамлик қилиши бўлади.\nОрада кечган вақт давомида Туркия раҳбари фақат юқори ўнликка киришга муваффақ бўлиб келган, холос.\nРўйхат муаллифларига кўра, "Эрдўғоннинг президентлиги даврида Туркияда конституцион ислоҳотлар амалга оширилган".\n"Туркия глобал қудрат ўлароқ майдонга чиққан".\n"Муваффақиятли яхши қўшничилик сиёсатини юритган".\nБу - Туркия Президенти Режеп Таййип Эрдўғоннинг бу рўйхатда илк бор пешқадамлик қилиши бўлади.\nОрада кечган вақт давомида Туркия раҳбари фақат юқори ўнликка киришга муваффақ бўлган, холос.\nПрезидент Эрдўғон аксарият аҳолиси мусулмон бўлган давлатлар тўқнаш келиб турган ва глобал муаммога айланган инқироз, инсоний фожиаларга нисбатан ўзининг ошкора муносабати ва амалий ёрдами билан танилган.\nТуркиянинг биринчи хоними яқинда "Инсонпарварлик соҳасида кўрсатган хизматлари учун" халқаро мукофотига лойиқ, деб топилган.\nАммо Туркия раҳбарининг ўз танқидчилари ва мухолифларига нисбатан, айниқса, сўнгги йилларда кучайиб бораётган "тоқатсиз сиёсати" халқаро миқёсда жиддий танқидларга сабаб бўлиб келаётгани ҳам бор гап.\nХалқаро таҳлилчилар орасида президент Эрдўғоннинг бошқарувига берилаётган баҳо тобора "авторитар" тусини олиб бораётгани ҳам кузатилади.\n"Дунёнинг энг қудратли 500 мусулмони" рўйхати муаллифлари билдиришича, бу каби тадқиқотлар Ислом оламининг дунёга ижобий таъсирига хизмат қилади.\nОдамларнинг Ислом динини яқиндан англашларига кўмаклашади.\nИсломнинг мақсади тинчлик ва тарaққиёт эканини таъкидлайди.\nАммо бу рўйхатдагиларнинг "қудратли мусулмонлар" сифатида эътироф этилиши ҳар доим ҳам кенг мусулмон оламида бир хилда қарши олинмайди.


ЎзА - Ҳарбий таълим факультети ёшлар учун имконият\n13.01.2019 Чоп этиш версияси\nҲарбий таълим факультети ёшлар учун имконият\nМамлакатимиз Қуролли Кучларини ислоҳ қилиш, мамлакат мудофаа салоҳиятини янада ошириш, ҳарбий соҳани замон талабларига мос келтириш йўлида янгича ёндашув яратилган.\nЮртимиздаги олий таълим муассасаларида фаолият юритадиган Ҳарбий таълим факультетлари бунинг далилидир.\nНизомий номидаги Тошкент давлат педагогика университети ҳарбий кафедраси Ўзбекистон Республикаси Вазирлар Маҳкамасининг 1991 йилнинг 18 декабридаги қарорига асосан ташкил этилган.\n2004 йилга қадар «Чақириққача ҳарбий тайёргарлик ва жисмоний тарбия ўқитувчиси» мутахассислиги бўйича ўқитувчи кадрлар тайёрлаб келган. 2005 йилдан бир қадар ўзгаришлар бўлди. Айни кафедрада «Чақириққача ҳарбий тайёргарлик» фани ўқитувчиларини тайёрлаш бошланди. Сўнгра “Бошланғич ҳарбий тайёргарлик ва жисмоний тарбия ўқитувчиси” мутахассислиги бўйича ўқув жараёни йўлга қўйилди.\nСалоҳиятли педагог кадрлар билан таъминланган кафедра негизида 2008 йилда «Жисмоний маданият ва чақириққача ҳарбий таълим» факультети ташкил этилган. Факультет шу вақтларда «Чақириққача ҳарбий таълим», «Жисмоний маданият ва болалар спорти» йўналишлари бўйича бакалаврларни тайёрлаган. Факультетда йўналишлар бўйича Ўзбекистонда узлуксиз таълим давлат стандартлари тизими ва ўқув режалари тасдиқланиб, амалда тадбиқ этилган.\nФакультетнинг “Чақириққача ҳарбий таълим” йўналиши республикада таянч йўналиш ҳисобланиб, «Чақириққача ҳарбий таълим» ҳамда «Жисмоний маданият ва болалар спорти» таълим йўналишлари бўйича республикамиздаги академик лицей, касб-ҳунар коллежлари ва умумий ўрта таълим мактабларига «Жисмоний тарбия ва спорт» ҳамда «Ёшларни чақирувга қадар бошланғич тайёрлаш» фанларидан дарс берадиган юқори малакали мутахассис кадрларни тайёрлаб келади.\nЎзбекистон Республикаси Вазирлар Маҳкамасининг 2017 йил 9 октябрдаги қарорига асосан ўша кундан бошлаб, Ҳарбий таълим факультети мақоми берилди ва ҳозирги вақтда жами 19 нафар профессор ўқитувчилар фаолият юритади.\nТошкент давлат педагогика университети ҳарбий таълим факультети Ўзбекистон Республикаси олий таълим муассасалари талабалари таркибидан Қуролли Кучлар учун захирадаги ва резервдаги офицерларни тайёрлашга хизмат қиладиган маъмурий бўлинма ҳисобланади ва узлуксиз ўқув-тарбиявий жараён амалга оширади.\nҲозирда “Чақириққача ҳарбий таълим” мутахассислиги бўйича захирадаги офицерларни тайёрлаш 3 та – махсус тайёргарлик, умумқўшин тайёргарлик, услубий тайёргарлик циклларидан иборат.\nҲозирги вақтда факультетда бакалавр соҳасида 312 нафар, магистратура босқичида эса 3 нафар магистрант таҳсил олмоқда.\nҲарбий хизматчилар оиласи фарзандларига берилган имтиёз асосида 2018-2019 ўқув йилида 5 нафар талаба гранд асосида ўқияпти. Бундан ташқари жорий ўқув йилида 9 нафар талаба ҳарбий хизмат тафсияномаси асосида ўқишга кирган.\nБарно Мелиқулова, Ёқубжон Мелибоев, ЎзА


Узоқ кутилган iPhone 8 тақдим қилинди! - Terabayt.Uz\nУзоқ кутилган iPhone 8 тақдим қилинди!\nВа, ниҳоят гал iPhone флагманига етиб келди.\nТим iPhone 10 йилда жаҳонни қанчалар ўзгартириб юборганини гапириб берди.\nҚуйида 4.7 дюймли iPhone 8 ва 5.5 дюймли iPhone PLUS флагманларини томоша қилинг:\nУнинг орқа панели бу гал ҳам шишадан тайёрланган ва корпус кумуш, самовий-кул ранг, тилла рангли талқинларда ишлаб чиқарилади.\nМаълум бўлишича, буқадар пишиқ шишага ҳали бирор смартфон эга бўлмаган экан. Корпус эса сув ва чанг ўтказмайди.\nФлагмандаги янги чип — A11 Bionic! У 6 ядроли ва 64 битли! Бу митти гаджетда 4.3 миллиард дона транзистор бор.\nШунингдек, янги айфон корпусининг юқори ва қуйи қисмларига динамиклар ўрнатилган.\nБош камерага эса 2та 12 мегапикселли сенсор ўрнатилган. Улардан бири 1.8, бошқаси 2.8 ҳажмли ёруғлик линзасига эга бўлган. Ундаги автофокуслаш, ранг-тус бериш ва барқарорлаштириш функциялари такомиллашган. Ҳар иккала сенсор оптик барқарорлаштириш тизимига эга. Худди Note 8 каби!\nКамера ва чип ҳамда янгича акселерометр сенсори, шунингдек илғор дастур ёрдамида секундига 60 кадрли видео тасвирни узатиш имконини беради. Бу эса реал воқелик ўйинларини ўйнаш учун айни муддао.\niPhone 8 кўпчилик татбиқ қилаётган QI стандарти асосида симсиз қувват олиш технологиясига эга бўлди. Орқа панелга шунинг учун ҳам шиша танланган. Бу яхши хабар! Боиси, бу каби қувват узатувчи док-станцияда бошқа бренднинг симсиз қувват олувчи смартфонларини ҳам зарядлаш мумкин.\nНарх борасида эса кутилмаган хабар маълум қилинди! 700 доллар iPhone 8 учун ва 800 доллар iPhone 8 Plus учун сўралмоқда. Аввалдан буюртмалар 15 сентябрдан қабул қилинади. Флагман iOS 11 тизимига 19 сентябрдан янгиланади.\nШу билан ҳаммаси тугамади. Тим Кук олдинда яна бир эълон борлигини маълум қилди. Демак, iPhone X тақдим қилинади.


Сувни лойқалатманг - zarnews.uz\nБироқ дунёда империячилик ғояси йўқолгани йўқ. Илгари мустамлакачи бўлган мамлакатлар миллий мустақилликка эришган давлатлар устидан ҳукронлик қилишнинг янги-янги йўлларини изламоқда. Шу тариқа неоколониализм, яъни янги мустамлакачилик сиёсати юзага келди.\nКейинги кунларда кенг муҳокама бўлаётган, айрим шахсларнинг “Ўзбекистонда рус тилига миллатлараро алоқа тили мақоми берилиши керак!” деган ғояси ортида ҳам ана шундай янги мустамлакачи кучлар тургандек гўё. Бинобарин, Ўзбекистонда рус тилига расмий мақом бериш ғоясини кўтариш амалда мустамлакачиликни қўмсашдан бошқа нарса эмас.\nТўғри, дунё харитасида икки ёки ундан ортиқ тил давлат тили ҳисобланган мамлакатлар ҳам мавжуд. Бундай давлатларда аҳолининг кўпчилик қисмини ташкил этадиган этник миллат вакилларининг тилига иккинчи расмий ёки давлат тили мақоми берилади. Лекин Ўзбекистонда аҳолининг 80 фоиздан ортиғини ўзбеклар ташкил этади. Руслар эса сон жиҳатидан унчалик кўп эмас (1 миллионга яқин).\nДемак, бизда иккинчи бир тилга давлат тили мақоми беришга ҳеч қандай демографик асос йўқ. Бундан ташқари, азал-азалдан ўзбеклар билан ёнма-ён яшаб келган тожиклар, қозоқлар, қирғизлар, туркманлар тилимизни жуда яхши билишади, улар билан алоҳида “миллатлараро алоқа тили” да гаплашишга ёки мулоқот қилишга ҳатто, шўро даврида ҳам эҳтиёж йўқ эди.\nЯна бир жиҳат, мамлакатимизда рус тилининг ўқитилиши ва ўрганилишига ҳам етарлича эътибор берилмоқда. Таълим рус тилида олиб бориладиган мактабларида рус тили она тили сифатида ўқитилади. Бошқа олти (ўзбек, қорақалпоқ, тожик, қозоқ, қирғиз, туркман тилли) мактабларда рус тили асосий фанлардан бири сифатида ўқитилади, чет тили сифатида эмас. Ҳамма мактабларда бирон бир чет тили ўқитилади ҳам.\nБир ярим минг йиллик ёзма тарихга эга тилимиз бор. Алишер Навоийдек даҳо айнан шу тилда бутун оламни лол қолдирадиган даражадаги буюк асарлар яратган. Улуғ бобокалонимизнинг “Тилга эътиборсиз – элга эътиборсиз”, деган доно ҳикматларини рус тилига давлат тили мақомини беришни талаб қилаётганлар шахсларга яна бир карра эслатиб қўйгим келади. Рус тилига давлат тили мақомини беришни талаб қилиш – амалда ўзбек халқи юзига оёқ қўйиш билан баробар, деб биламан. Бу сувни лойқалатишдан бошқа нарса эмас.\nБиз – кўпмиллатли мамлакатда яшаймиз. Ўзбек тилига давлат тили мақомининг берилгани бошқа ҳеч бир тилнинг равнақига зиён етказмайди. Бизда барча миллат ва элатлар вакилларининг ҳуқуқ ва эркинликлари кафолатланган. Рус тили Ўзбекистонимизда давлат тили мақомига асло муҳтож эмас.\nАксинча, бугун мамлакатимиздаги бошқа миллат ва элатлар вакилларининг ўзбек тилини янада яхшироқ ўрганишини таъминлашни ўйлашимиз даркор.


11 жыллық мектеп: «Аўа» ямаса «Яқ» » Informaсiyalɩq portal\n11 жыллық мектеп: «Аўа» ямаса «Яқ»\nБүгин Республикамыздың барлық аймақларында 9-класс питкериўшилери ҳәм олардың ата-аналары арасында он бир жыллық мектеп билимлендириўине өтиўге арналған сораўнама өткерилмекте. Бул ҳаққында М.Пирназарова, Қарақалпақстан хабар агентлигиниң хабаршысы хабар бермекте.\nҚарақалпақстан Республикасы билимлендириў министрлигиниң хабар бериўинше, 20-июнь күни Қарақалпақстандағы 704 мектепте 26 мың 478 оқыўшы «11-классқа шекем оқыўды қәлейсиз бе?» деген сораўға жуўап береди.\nСораўлар Өзбекистан Республикасы Президенти Шавкат Мирзиёевтиң усынысына байланыслы әмелге асырылмақта. Еслетип өтемиз, буннан 14 жыл бурын Өзбекистан Республикасы Министрлер Кабинетиниң «Улыўма орта ҳәм орта арнаўлы кәсиплик билимлендириўге избе-из өтиўди тәмийинлеўге байланыслы қосымша илажлар ҳаққында»ғы қарары қабыл етилген еди. Онда 2009-жылға шекем барлық улыўма орта билим бериў мектеплерин 9 жыллық билимлендириўге өткериў тапсырмасы берилди. Сол күннен берли республикамыз бойынша 10 академиялық лицей ҳәм 93 кәсип өнер колледжи салынды. Бүгинги күнде оларда 8 мыңнан аслам педагог кадрлар 80 мың 852 оқыўшыға билим берип келмекте.\n2003-жылы 29-октябрь күнги усы қарарда, сондай-ақ, алыс аймақлардың 9-класс питкериўшиси қала ямаса районда оқыўын даўам еттириўи мәселесин ҳәкимликлерге тапсырған еди. Бүгинги күнде районларымызда 25 орта арнаўлы оқыў орынлары ашылған ҳәм оларда 21 процент оқыўшылардың билим алыўына қарамастан, мектеп питкериўшилери арасында пайтахтқа келип оқығысы келетуғыны көпшилик ата-аналарды тәшўишке салып киятыр еди. Себеби, үйинен узақта, ата-ананың бақлаўынан тысқарыда еле ақ пенен қараның парқына бармайтуғын баланың минез-қулқы өзгерип, тәрбиясы бузылатуғыны сыр емес.\n11 жыллық улыўма билим бериў мектеплери бул машқаланы шешиўге анағурлым ат салысса да, сонша академиялық лицей ҳәм кәсип өнер колледжлери не болады, олардағы муғаллимлер қай жерге барады деген сораў көпшиликти қызықтырса керек. Бул ҳаққында кейинги жаңалықларда хабардар болыўыңызға болады.\n20-06-2017, 19:42 |\nИном Мажидов Жоқары ҳәм орта арнаўлы билимлендириў министри етип тайынланды\nЕртең Өзбекистанның барлық мектеплеринде 11 жыллық тәлимге қайтыў бойынша\nТашкенттеги мектеплердиң биринде 11 жыллық тәлим қайта жолға қойылады


1 сентябрдан Россияга ташриф буюрувчи ўзбекистонликлар махсус мобил иловадан фойдаланиши керак бўлади – Газета.uz\nЎзбекистон коронавирус пандемияси шароитида фуқароларнинг эркин ҳаракатланиши учун яратилган «Путешествую без COVID-19» («COVID-19`сиз саёҳат қиламан») иловасига қўшилди. 1 сентябрдан бошлаб иловадан фойдаланиш Россияга ташриф буюраётган ўзбекистонликлар учун мажбурий бўлади. Иловада таҳлил натижаларини кўриш учун белгиланган лабораторияларда ПЗР-тестини топшириш керак бўлади.\nLotinchada 28 июл 2021, 11:28 Коронавирус Жамият\nЎзбекистон лабораториялари «Путешествую без COVID-19» («COVID-19`сиз саёҳат қиламан) иловасига қўшилди, деб хабар бермоқда Spot.\nПЗР тестини 87 пунктда топшириш мумкин, дея маълум қилди хизматни ишлаб чиққан Евроосиё тараққиёт банкининг (ФЦИ ЕАБР) Рақамли ташаббуслар жамғармаси матбуот хизмати. Фойдаланувчилар дастурдаги энг яқин пунктларнинг тўлиқ рўйхати билан танишишлари мумкин.\n2021 йил 1 сентябрдан бошлаб Россияга Озарбайжон, Молдова, Ўзбекистон, Тожикистон ва Туркманистон ҳудудларидан келганлар учун «Путешествую без COVID-19» иловасидан фойдаланиш мажбурий бўлади.\nБугунги кунда ушбу иловадан Россияга келишда Евроосиё Иқтисодий Иттифоқига аъзо мамлакатлар: Арманистон, Беларус, Қозоғистон ва Қирғизистон томонидан фаол фойдаланилмоқда. Фойдаланувчилар ушбу дастурни 530 минг мартадан кўпроқ юклаб олишган ва у орқали 600 мингдан ортиқ ПЗР-тест натижаларини олишган.\nКейинчалик иловада акс этиши учун таҳлилларни 1942 пунктда топшириш мумкин. Арманистонда 62 та, Беларусда — 48 та, Қозоғистонда — 424 та, Қирғизистонда — 144 та, Россияда -1100 та, Тожикистонда — 77 та ва Ўзбекистонда — 87 та пунктлар очилган. Иловани App Store, Google Play ва AppGallery (Huawei иловалар дўкони) да юклаб олиш мумкин.\nSpot қайд этишига кўра, илованинг вазифаси коронавирус пандемияси шароитида фуқароларнинг мамлакатлар ўртасида эркин ва хавфсиз ҳаракатланишини таъминлашдан иборат. Рақамли ечим касаллик тарқалиш хавфини камайтиради ва давлатлараро даражада ишончли бошқарув тизимини таъминлайди.\nШу билан бирга, дастурнинг ўзига хослиги шундаки, трансчегаравий маълумотлар алмашинуви пайтида фуқароларнинг шахсий маълумотлари узатилмайди.\nБарча маълумотлар фақат тест ўтказилган миллий даражада қолади. Натижада, шахсий маълумотларни қайта ишлаш фақат миллий қонунларга мувофиқ амалга оширилади.\n#covid-19`сиз саёҳат қиламан


Солиқ қонунчилигидаги барча ўзгаришлар – янги веб-сайтда | NORMA.UZ\nСолиқ қонунчилигидаги барча ўзгаришлар – янги веб-сайтда\nМамлакатимизда янги Soliq2018.uz давлат ахборот портали ишга туширилди. Ушбу ресурс 2018 йилда солиқ соҳасидаги ўзгаришлар билан таништиришга ихтисослашган.\nПрезидент ҳузуридаги Лойиҳа бошқаруви миллий агентлиги томонидан яратилган мазкур лойиҳанинг техник ижроси UZINFOCOMга топширилган эди.\nСайт солиқ қонунчилигидаги ўзгаришларни оддий ва тушунарли тилда фойдаланувчиларга етказиб бериш мақсадида яратилган. Сайтдаги барча маълумотлар уч бўлимда: «Юридик шахслар учун солиқлар», «Жисмоний шахслар учун солиқлар» ва «Тадбиркорлик субъектлари учун солиқлар»да жамланган. Ушбу бўлимларда солиқ тўловчи тоифаларига мос солиқ турлари кўрсатиб ўтилган.\nМаълумотлар шундай тақдим этилганки, унда фойдаланувчилар жорий йилдаги ставкаларни ўтган йилгилари билан солиштиришлари мумкин. Жадваллар тагида келтирилган матнларда турли маълумотларга аниқлик киритилган, солиқ ва мажбурий тўловларни ҳисоблаш ва тўлаш бўйича меъёрий-ҳуқуқий ҳужжатларга ҳаволалар келтирилган.\nЖорий йилда мамлакатимиз солиқ сиёсатида катта ўзгаришлар рўй бериши кутилмоқда. Республикамизнинг Солиқ кодекси янги таҳрирда қабул қилинганидан кейин киритиладиган ўзгартиришлар мазкур порталда ҳам бериб борилади. Шунингдек, сайт орқали солиқ қонунчилигидаги бошқа кўплаб янгиликларни кузатиб бориш мумкин.


SMS Sevgi - 16 Июля 2012 - ..::MuxliS.Biz.Uz::..\nСреда, 18.09.2019, 16:41 Приветствую Вас Гость | RSS\nГлавная » 2012 » Июль » 16 » SMS Sevgi\nЯкшанба. Туришга мажолим йўқ. Телевизор тагига борай десам, овозини эшитишга тоқат қолмаган. Кечаги тўйнинг шовқин – сурони худди жонимни суғуриб олгандай. Қанийди, овозсиз ашула бўлса-ю, эшитиб ётсанг. Қанийди, қир – адирларнинг осойишталиги, боғларнинг шовуллаши, тоғларнинг сокин сукунати, далаю − даштаро солланиб юрган эпкиннинг шивири, жилғаларнинг ўйноқи тароватини вужуд – вужудингга сингдириб юборувчи телевизор бўлса!\nҚанийди, бир ёр бўлса-ю, бошингни уқалаб қўйса. Гапирганда гапни ашула қилиб айтса. Ашуласи ҳам фақат муҳаббат ҳақида бўлса... мудроқ босган экан, қўл телефоним SMS келгани ҳақида товуш берди. Истамайгина очдим:\n"Сизни менча кутган бирор дил борми?\nЎпка – гиналарга бизда тил борми?\nБорсам, шариатда борар йўл борми?\nКутганим чин бўлди, аммо билмайсиз,\nЖигарлар хун бўлди, нега келмайсиз?!”\nҲайрон бўлдим. Ким бўлиши мумкин?Келган рақамга қарасам нотаниш. Телефон қилсаммикан?! Кейин нима дейман? Нега шеър ёздинг, ундан кўра кел, танишиб қўя қолайлик, дейманми? Ҳазиллашувдим, ҳазилни ҳам тушунмайдиган харф экансиз-у, деса-чи, яхшиси жавоб ёзиб юбора қолай!\n"Тошкент деган катта шаҳарнинг,\nБир четида уйғоқман – борман,\nСизни ҳар дам кутаман жоним,\nЙўлингизга муштоқман – зорман”.\nБир пасдан кейин "ту-ту”лаб жавоб келди:\n"Юрагимни ўртар ғам\nБу ишқ билан қайга ҳам,\nДарров ўқидим. Шеърларига қараганда ақлида қусур йўқ. Ҳазиллашаётганга ҳам ўхшамайди. Менга таниш қизларнинг ичида бунақаси йўқ эди, кел, нотаниш бўлса бўпти, яхши гапимни аяб ўтираманми, дедим-да, ҳарфларни тера бошладим:\n"Жоним мени алда, "севдим” деб алда,\nФақат сенга менинг севгим, деб алда.\nДунёга сен учун келдим, деб алда,\nКелиб бир бахтиёр этмасанг ҳамки,\nДунёга сен учун келдим, деб алда.\nҚизғонаман сени барча – барчадан\nДардингда арслонинг бўлдим, деб алда.\nСен мени ҳеч қачон севмагансан-у,\nҲажрингда сарғайиб сўлдим, деб алда”.\nЭнди жавоб келмаса керак дегандим, йўқ телефон "ту-ту”лаб қолди:\n"Сизни деб оромни унутганим, рост\nФақат, ёлғиз сизни кутганлигим рост.\nМен алдаш ёшидан ўтганман эркам,\nВа алдаш ёшида эмассиз, сиз ҳам”.\nҚизнинг жавоби энди жиддий ўйлантира бошлади. Нима демоқчи? Айтганлари ростми ёки ҳазил? Агар ҳазил бўлса, бунақа шеърлар ёзмасди.\nАгар рост бўлса... рост бўлса ҳам ёзмасди.\n"Дилимизда ёнган ишқ\nБалки ёнмас бундан сўнг.\nМинг ичида икки ошиқ\nИшқигина келар ўнг. Улар\nҲақиқий ишқ ғунчаси\nНега менга зорланасан\nАхир бизлар шунчаки...\n” Ушбу SMSни жўнатдим-у, кизга бироз оғир ботиши ҳақида ўйлай бошладим. Энди жавоб келмаса керак. Ахир шунча бамаъни шеърлар ёзолган одамнинг, ғурури ҳарқалай меникидан кам бўлмаса керак. Ҳарқалай ўзини тутиб олган одамгина, бунақа савияси баланд шеърларни ҳозиржавоблик билан ёза олади. Ёки ростдан мени яхши кўрармикан?! Наҳотки Худойим мени ҳам яхши кўрадиган одамни яратган бўлса. Ахир мен ҳам одамман-ку?! Ярим соатлар ўтиб, умид узганимда, жавоб келди:\n"Алмашавер, мени ҳар кун ва ҳар дам\nЭнг гўзал қизларга ичавер қасам,\nНима қилай, жоним, мен сени ахир,\nДунёда ҳеч кимга алмашолмасам”.\nҲароратли шеър экан. Агар ростдан менга аталган бўлса, бахтлиман. Лекин ким у қиз?! Нега шу пайтгача индамай юриб – юриб , бирдан шиддатли ҳатти – ҳаракат?! Нега менинг туйғуларим билан ўйнашаяпти! Ёки замон ўзгариб қизлар севги изҳор қиладиган даврлар келиб қолдими? Ҳарқалай, давр ўзгарган бўлса ҳам, мен ўзгарганим йўқ. Мен, бунақа бепарда севги изҳорларини қабул қилолмайман. Жавоб ёзмоқчи эмас эдим-у, ўзимни тутолмадим.\n"Синглим! Сиз билан ғойибона танишганимдан хурсандман. Шеърларингиз жуда ёқди. Лекин улар шеърларми ёки кўнгил изҳорлари? Нима бўлганда ҳам ўзингизга яқин олиб, чинг кўнгилдан шунча SMS ёзганингиз учун миннатдорман. Ёзишмаларимизни тугатсак яхши бўларди. Мени бундай ҳавоий шеърлар билан кўп алдашгани учун қўрқиб қолганман. Чунки, мен шеърни ёлғондан ёзолмайман. Севмаган одамимга севдим, деб беандиша айтолмайман. Севги сўзи жонсиз ўйинчоқ эмас. Хайр, соғ бўлинг!”\nSMSни жўнатдим, дарҳол орқасидан жавоб келди:\n"Эҳ, сизни мутлоқ бошқача тасаввур қилгандим.\nМени, севги талаб қиляпти, деб ўйладингизми, севгини шунча арзон баҳоладингизми?! Ижодкорнинг асари яхши бўларкан-у, ўзидан одам чиқмас экан. Сиздаги тушунча шу бўлса, сиз билан ҳеч қачон учрашмаганим бўлсин. Асарларингиз муҳаббатга, завқу шавққа тўла, ўзингиз эса зерикарли экансиз. Омон бўлинг!\nМени кимлигимни ҳали билмайсан,\nБеҳуда урмайди кўксимда юрак.\nҲеч қачон, ҳеч кимга сени бермайман,\nСен фақат меники бўлишинг керак”.\nМен ҳам аразчи қизга дарҳол жавоб ёздим:\n"Сиздан севги талаб қилганим йўқ. Севги изҳорларингизни менга аталган, деб тушунибман. Шеърларингиз менга эмас, шоирга аталган экан. Севиш – бу ўзингни оловга ташлаш. Ақлли одом бундай қилмайди. Мен севгидан қўрқаман. Бўлмасам ростдан севиб қоламан. Бўзчи белбоққа ёлчимайди, деганлари шу-да. Сиз менга атаб шеър ёзманг. Мени севиб қоласиз”.\nSMSни жўнатиб юбордим. Бироз ўтиб жавоб келди:\n"Шеърларингизни ўқиб, дардимиз бир экан, деб юрардим. Афсуски, шеъри бошқа, ўзи бошқа одам экансиз. Лекин мен шеъри ҳам, ўзи ҳам битта одамман. Қолаверса, дангалчи ва қатъиятлиман. Учрашсак, нима дейсиз?!\nСевги саҳросида сизни ахтардим,\nТополмай ҳаприқди дилда дардларим,\nРоҳатни аланга – ғамга алмашдим,\nСизни ҳеч кимсага алмашганим йўқ”.\nҚизнинг жавобини ўқиб, менда уни кўриш, у билан юзма – юз ўтириш, дийдорлашиш истаги пайдо бўлди. Нима бўлса, бўлди, деб жавоб ёздим:\n"Билмам нега сизни қолдим ёқтириб,\nМен телба ошиқман сизни кўрмаган.\nБалки мен ўйлаган қизсиз орзиқиб,\nБалки алдоқчисиз, мени ўйнаган?!\nАйтгандай, исмингиз нима, манзилингиз қаерда? Қачон кўришамиз?!” Бироздан сўнг жавоб келди:\n"Мен яшайман севги салтанатида,\nВафо деб аталар бизларнинг шаҳар.\nАлбатта топгайсиз кўнгил қатида\nСевгингиз чиндан-да бор бўлса агар”.\nУ исмини ҳам, манзилини ҳам айтмагач, менда унга нисбатан ҳақиқий қизиқиш уйғонди. Телефон рақамини тера бошладим. Овози биллур қўнғироғидай назокатли қиз кўтарди: − Яхшимисиз?\n− Зўр шеърлар ёзар экансиз, нега шу пайтгача матбуотда ўқимаганман, ҳайрон қолдим. − Эълон қилинмаган-да.\n− Нега эълон қилинмаган?!\n− Ҳаммаси сизга аталган. Сиз ўқидингиз, бўлди, оламга жар солиб нима қиламан.\n− Шеърни, қолаверса, яхши шеъни ҳамма ўқиши керак!\n− Керакмас. Шоира бўлиш ниятим йўқ. SMS жўнатганимнинг сабаби бор. Муҳаббатга ишонасизми?\n− Ишонмасам, шеър ёзармидим.\n− Демак, севган қизингиз бор.\n− Йўқ. Фақат бировларнинг кўнглидаги туйғуларни ёзиб юраман.\n− Ёлғон. Сиз камида ўнта қиз билан юргансиз.\n− Танишларим бор-у, энди севаман, деганимда ташлаб кетаверишаган.\n− Наҳотки бирортаси ёнингизда йўқ?!\n− Шоирлик етишиш эмас, фидойилик. Мақсад етишиш эмас, шеър ёзиш бўлган. Қолаверса, кўплар шоирга жиддий қарамайди. Дуруст эр чиқмайди, деб ўйлайди.\n− Наҳот, уйланиш тўғрисида ўйламагансиз, − деди қиз хўрсиниб.\n−Ҳали жиддий ўйлаганим йўқ. Негадирс евги ҳақида ўйлайман-у, уйланиш хаёлимга келмайди. − Агар уйлансангиз, бошқаларни яна севиб қолаверасизми?\n− Агар хотинимни севмасам, унинг севгиси ижодимни тўлиқ таъминлай олмаса, албатта бошқаларни севавераман. Агар хотиним, менга фақат эр сифатида қарамай, шоир сифатида қараса, бошқаларни севаман, лекин менга мана шундай имконият яратгани учун энг катта муҳаббатим хотинимга бўлади. Агар, хотиним ҳеч кимни севишимга йўл қўймаса, энг катта нафратим хотинимга бўлади. Ахир мен шоирман, фақат рўзғорбоп мавзуларда ёзолмайман. Қолаверса муҳаббат, инсонни, ҳаётни, дунёни улуғлаш...\n− Унда уйланиб нима қиласиз?\n− Ахир этикдўз ҳам фақат хотинига этик тикмайди-ку.\n− Гап шеър ҳақида эмас, кўнгил ҳақида кетяпти,\n− қизнинг нафаси ичига тушиб кетди.\n− Шоир шеърида кўнгил бердим деб ёзади, этикдўз этик ямаётганда кўнглимни қўшиб ямадим, демайди. Фарқ шунда.\n−Наҳотки шоирларнинг биронтаси уйланмаган бўлса, − дедим, шоирларнинг тарафини олиб.\n− Ҳаммаси муҳаббат ҳақида шеър ёзиб юрибди. Хотинлари эса мазза қилиб ўқийди, болалари ёдлайди.\n− Шеър балки хотинларига аталгандир...\n−Мана, сиз ҳам кимгадир бағишлаган шеъларингизни менга жўнатибсиз-ку!\n− Бу шеърлар кимгадир ёзилган эмас. Кимга аталган бўлса ўшанга жўнатилган.\n− Шеърларингиз ўз эгасига етиб келган экан, бўлмаса учрашайлик. − Йўқ, учрашмаймиз. − Нега? Демак, ёзганларингиз ёлғон.\n− Йўқ, ёлғон эмас.\n− Нега бўлмаса кўришмаймиз.\n− Мен, сиз билан кўришиш учун шеърларни жўнатганим йўқ. Мени фақат қанақа одам эканлигингиз қизиқтирарди. Тўғриси, кўнглим бироз хотиржам тортди. Мен ўйлагандан кўра, яхшироқ экансиз.\n− Мен ҳақимда ёмон фикрда эдингизми?\n− Ҳа. Ўзи ёзган шеърларга ўхшаса, демак, жуда кўп қизлар билан юрган. Демак, енгилтак, бурди йўқ одам, деган фикрда эдим. Энди эса фикрим ўзгарди. Агар учрашайлик, деяверсангиз, фикрим ўзгариб қолиши мумкин.\n− Учрашмасак, демак мен ҳақимда ҳали ҳам яхши фикрда эмассиз.\n− Гапингиз тугаганга ўхшайди.\n− Ҳеч бўлмаса исмингизни айтинг.\n− Бир мухлисингизни кечиргандай, вақтингизни олганим учун кечиринг.\n− Манзилингизни айтинг, қаерда ўқийсиз, мени қаердан танийсиз, қайси шеърларимни ўқигансиз?\n− Ҳамма шеърларингизни ўқиганман. Мухлисларингиз эса кўп. Келинг, энди хайрлашлик.\n− Тўхтанг, ҳеч бўлмаса овозингизни хотирамга сақлаб қолай. Биронта танишимнинг овози бунақа ёқимли эмас.\n− Бошқа телефон қилиб юрманг. Бу рақамни бугуноқ алмаштираман.\n− Нима, мени ўйинчоқ қилаяпсизми?\n− Йўқ, аксинча, жуда жиддий суҳбат бўлди.\n− Нега бўлмаса кўришмаяпмиз?\n− Сизни кўрганман. Мени кўришингизни эса қизиғи йўқ.\n− Илтимос, бўлмаса яна SMS ёзинг. Ўзингиз яна телефон қилинг.\n− Майли, ўйлаб кўраман. Энди телефонни ўчирсам, хафа бўлмайсизми?\n− Хафа бўламан.\n− Бўлмаса, суҳбатимиз сўнггида яна битта SMS жўнатаман ва яхши кунларда кўришгунча омон бўлинг, деб қоламан.\n− Бўпти, хайр. Мен ҳам сизга жўнатаман.\nТелефон ўчди-ю, бутун бир дунёдан айрилиб қолгандай, юрагим ўпирилиб тушгандай бўлди. Келган SMSларни яна қайтадан бирма – бир ўқидим. Жой етишмаганидан баъзи бирларини ўчириб юборганимдан ўкина бошладим. Унинг менга ёзган шеърлари энди муҳаббат алангасидай таъсир эта бошлади. Унинг ҳақиқий завқи, оташин ҳарорати юрагимни куйдира бошлади. Ярим соатлар ўтиб, янги SMS келди:\nЁрга етмоқдан ўзга,\nИшқ аҳлига армон йўқ.\nИшқни тартиб этмоққа,\nҚоида йўқ, фармон йўқ.\nСевги дарси бўлганда\nОлар эдим сабоқ ман...\nМағлубдирман, бу фанда\nМен ҳам SMS ёздим. Аммо телефон қабул қилмади. Телефон қилсам, аппарат рад жавобини бера бошлади. Бошқа гаплаша олмадим. Фақат... орадан бир йўл ўтиб учрашганимиздагина уни овозидан таниб қолдим. Бу, ойим мени бир йилдан буён учрашувга кўндиролмай юрган, мен учрашишни истамаган қиз бўлиб чиқди. Агар билганимда... бу учрашув бир йил олдин бўлиб ўтарди. Мен у билан учрашдим ва бўлиб ўтган воқеалар бирма – бир ёдимга тушиб, хо-холаганча кулиб юбордим. Мен бахтиёр эдим. Унинг қўлларидан ушлаб, кўзларига қарадим. Кўзларига шу қадар самимий термула бошладим-ки, фақат тоза қалб билан, покиза ният билан кўзлар бир – бирига мана шундай бахтиёр қараши, ихтиёрларини бир – бирларига топширишлари мумкин эди. У мени кута – кута SMS ёзган, мен уни кўришдан олдин, у мени синаб бўлган экан. Хурсандлигимни кўриб, ойим ҳам ортиқча сўраб ўтирмади. Тўй тараддудига тушдилар. Мен эса унга SMS ёзишга тушдим:\n"Бетакрор хусни ила оламга чирой берган гўзаллик маликасига! Ҳар бир лаҳзангизда юз минг омад кулиб, юз минг бахту саодат йўлдошингиз бўлсин! Сизга дунёнинг барча шодлиги-ю, барча ҳузур – ҳаловатини тилайман. Миллион миллион муҳаббат гуллари қадамингизга поёндоз бўлсин. Оллоҳ иқболингизни баланд, истиқболингизни ёруғ қилсин!\nСиз энг гўзал қиз, лойиқсиз тахтга\nХусн оламида, подшоҳсиз, хонсиз.\nЛойиқсиз, дунёда энг катта бахтга\nЭнг улкан севгига лойиқ, инсонсиз!\nКатегория: Sevgi | Просмотров: 1751 | Добавил: Admin | Рейтинг: 0.0/0


ОАВ ва журналистлар учун – янги кафолатлар ва мажбуриятлар | NORMA.UZ\nОАВ ва журналистлар учун – янги кафолатлар ва мажбуриятлар\nОлий Мажлис Қонунчилик палатасида «Оммавий ахборот воситалари тўғрисида» ва «Журналистлик фаолиятини ҳимоя қилиш тўғрисида»ги қонунларга киритиладиган ўзгартиришлар ва қўшимчалар муҳокамаси якунланди.\nРўйхатдан ўтказилмаса – ОАВ эмас\nАниқлик киритилишича, белгиланган тартибда рўйхатдан ўтказилмаган оммавий ахборотни даврий тарқатиш шакллари (яъни оммавий ахборотни тарқатиш воситалари – таҳр.) ОАВ сифатида тан олинмайди. Демак, «Оммавий ахборот воситалари тўғрисида» ва «Журналистлик фаолиятини ҳимоя қилиш тўғрисида»ги қонунларда назарда тутилган кафолатлар уларга нисбатан татбиқ этилмайди.\nМаълумот учун. МЖТКнинг 218-моддасига мувофиқ, ОАВ маҳсулотларини белгиланган тартибда рўйхатдан ўтказмасдан ёки уларни чиқаришни ёхуд нашр этишни тўхтатиш тўғрисида қарор қабул қилингандан кейин қонунга хилоф равишда тайёрлаш ва тарқатиш босма ёки бошқа маҳсулотларни мусодара қилиб, ЭКИҲнинг 3 бараваридан 5 бараваригача миқдорда жарима солишга сабаб бўлади.\nМуҳаррир ҳам – журналист\n«Журналист» тушунчасига тузатишлар киритилмоқда.\nБиринчидан, нафақат ОАВ билан билан меҳнат муносабатларида бўлган (яъни меҳнат шартномаси ва меҳнат дафтарчасидаги ёзув назарда тутилмоқда), балки фуқаролик-ҳуқуқий тусдаги шартнома асосида у билан ҳамкорлик қилувчи шахс (эркин мухбир) ҳам журналист деб тан олинади.\nИккинчидан, журналистлар бажарадиган функциялар кенгайтирилди. Илгари ахборотни тўплайдиган, таҳлил қиладиган ва тарқатадиган шахслар журналист деб ҳисобланарди. Энди ОАВ учун хабарлар ва материалларни таҳрир қиладиган, тарқатадиган ва тайёрлайдиган ходимлар ҳам журналистлар қаторига қўшилмоқда.\nТегишинча, таҳририятларнинг бош муҳаррирлари ва ходимларига журналистларнинг мажбуриятлари («Журналистлик фаолиятини ҳимоя қилиш тўғрисида»ги Қонуннинг 6-моддаси), шу жумладан жорий этилаётган касбий этика қоидаларига риоя этиш мажбурияти (улар ҳақида қуйида сўз юритилган) ҳам татбиқ этилади.\nОАВ сўровига жавоб – 7 кунда\nДавлат ҳокимияти ва бошқаруви органининг оммавий ахборот воситаси сўровига жавоб бериши учун бир ҳафталик муддат жорий этилмоқда.\nЭътибор беринг, журналистларнинг ўзи учун эмас, балки ОАВ учун жавоб беришнинг қисқа муддатлари назарда тутилган. Ўз номидан мурожаат қилганда сўровга жавоб «Жисмоний ва юридик шахсларнинг мурожаатлари тўғрисида»ги Қонун билан белгиланган тартибда тақдим этилади. Яъни 15 кун ичида, қўшимча ўрганиш талаб этилганда эса – 1 ой ичида.\nГазеталарнинг электрон версиялари ва газета сайти\nЛойиҳада даврий босма нашрнинг электрон версиясига таъриф берилган. Булар – ахборот ташувчиларга ёзилган, шунингдек Интернет жаҳон ахборот тармоғида жойлаштирилган, электрон техник қурилмалар ёрдамида фойдаланишга мўлжалланган электрон шаклдаги ҳужжатлар, таҳририй-ноширлик ишлови берилган, ўзгармас тарзда тарқатишга мўлжалланган, чиқаришга доир маълумотларга эга газеталар, журналлар, ахборотномалар, бюллетенлар ва бошқалар.\nШу тариқа, электрон версия офлайн ва онлайн бўлиши мумкин. ОАВнинг босма ва электрон версияси мос келиши кераклиги ҳақида алоҳида изоҳ бериб ўтилган. Эслатиб ўтамиз, агар электрон версия мазмуни бўйича ҳажмдорроқ бўлса, у мустақил ОАВ сифатида рўйхатдан ўтказилган бўлиши керак.\nВеб-сайт тўғрисида барча маълумотлар – бош саҳифада\nКиритилаётган қоидага кўра, Интернетдаги веб-сайт тарзидаги ОАВ мазкур веб-сайтнинг бош саҳифасида қуйидаги маълумотларни бериши керак:\nдавлат рўйхатидан ўтказилганлиги тўғрисидаги гувоҳнома санаси ва рақами;\nтаҳририят индекси, жойлашган жойи (почта ва электрон манзили).\nИсталган ташкилот журналистларни аккредитациядан ўтказишга ҳақли\nИлгари фақат давлат органлари ва жамоат бирлашмаларида аккредитация назарда тутилар эди. Энди исталган ташкилот бундай таомилни белгилашга ҳақли.\nАккредитацияланмаган журналистдан фарқли равишда, ушбу таомилдан ўтган қуйидаги имкониятлардан фойдаланиши мумкин:\nбўлажак очиқ коллегиал мажлислар ва бошқа оммавий тадбирлар тўғрисида олдиндан ахборот олиш;\nаккредитацияловчи орган томонидан белгиланган тартибда аккредитацияловчи органнинг бинолари (хоналари) ва бошқа объектларига қатнаш;\nочиқ коллегиал мажлислар ва бошқа оммавий тадбирларда иштирок этиш;\nаккредитацияловчи органнинг масъул шахсларидан зарур ҳужжатлар ва материалларни сўраш ва олиш, оммавий тадбирлар ёзувлари билан танишиш ва улардан нусха кўчириш;\nоммавий ахборот воситалари материалларини тайёрлашда олинган ёзувлардан фойдаланиш.\nБунда аккредитацияловчи ташкилот ўтказиладиган тадбирлар тўғрисида журналистни олдиндан хабардор қилиши ҳамда унга зарур ҳужжатлар ва материалларни тақдим этиши шарт бўлмай қолади. Яъни ташаббус журналистдан чиқиши лозим.\nISSN – ҳар бир даврий нашрнинг чиқаришга доир маълумотларида\nСерияли нашрнинг халқаро стандарт тартиб рақами (ISSN) даврий нашрларни чиқаришга доир маълумотларнинг мажбурий рўйхатига киради. Эслатиб ўтамиз, Вазирлар Маҳкамасининг 4.04.2012 йилдаги 98-сон қарорига мувофиқ ушбу рақам А. Навоий номидаги Ўзбекистон Миллий кутубхонаси томонидан берилади.\nЖурналист бўлишга ҳамма ҳам лойиқ эмас\nЖурналистларнинг бутун ҳамжамияти учун касбий этика қоидалари амал қилади. Улар қуйидагиларни белгиловчи қоидалар мажмуасидан иборат:\nа) журналистнинг шахсиятига қўйиладиган;\nб) касбий мажбуриятларни бажараётганда хулқига қўйиладиган талаблар.\nЖурналистларнинг касбий этика қоидалари ОАВнинг ўзи ёки уларнинг бирлашмалари томонидан белгиланади. Айни пайтда этика қоидаларига риоя этмаганлик учун аниқ жавобгарлик чоралари қайд этилмаган.\nҲужжат қонун ҳужжати ишлаб чиқиш жараёнининг келгуси босқичларидан ўтмоқда.


Коррупция тараққиётга тўсиқдир\nЭнг ачинарлиси, ўз манфаатини давлат ва халқ манфаатидан юқори қўйиб, ноқонуний бойлик орттириш - давлатнинг иқтисодий ривожланишига тўғридан-тўғри салбий таъсир кўрсатувчи хавфли иллатлардан бири саналади. Шундай экан, юртимизда ҳам бу каби ёмон иллатларга қарши курашиш бўйича давлат органлари томонидан кўплаб чора-тадбирлар амалга оширилиб келинмоқда.\nХусусан, Қорақалпоғистон Республикаси божхона бошқармаси шахсий таркиби ўртасида коррупция, тамагирлик ва мансаб ваколати доирасидан четга чиқиш каби салбий ҳолатлар содир этилишининг олдини олишга қаратилган профилактик мазмундаги йиғилиш бўлиб ўтди.\nМазкур тадбирда Фуқаролик жамияти шаклланишини мониторинг қилиш мустақил институти Қорақалпоғистон Республикаси бўлинмаси бош мутахассиси Асқар Абатов иштирок этди.\nА.Абатов ўз маърузасида, кундалик турмушимизда учрайдиган коррупциянинг ҳар хил кўринишлари ҳақида ҳаётий мисоллар асосида тушунчалар берди.\nШунингдек, коррупциянинг олдини олиш мақсадида дунёнинг кўплаб давлатларида ҳар хил кўринишдаги чоралар кўрилиши, хусусан Филиппин давлатида ишчи ходимларнинг ойлик маошларини икки барабар кўтарилган экан. Лекин, тамагирликка йўл қўйган ходимларга нисбатан тўққиз барабар кўпроқ жарима ва бор мол-мулкини мусодара қилиш чоралари қўлланилганиши айтиб ўтилди. Натижада, ҳалол меҳнат орқасидан даромад топган ишчилар тамагирликка қўл урган фуқароларга нисбатан яхшироқ турмуш кечиради.\nШу билан бирга, бугунги кунда бу йўналишда юртимизда ҳам қонунчилик такомиллаштирилиб, давлат идораларида коррупцияга қарши курашиш бўйича амалга оширилаётган ишлар ҳақида тўхталиб ўтди.


5 ой давомида қилинган ишлар ҳақида маълумот\n3573 24 Июн, 2019 Чоп этиш Юклаб олиш (PDF 101 Kb)\n2019 йилнинг 5 ойи давомида Ўзбекистон Республикаси Транспорт вазирлиги ҳузуридаги Автомобиль йўллари қўмитаси тизим корхоналари томонидан жами 1627,8 млрд. сўмлик қурилиш, таъмирлаш ва сақлаш ишлари бажарилди.\nЖумладан, автомобиль йўлларини қуриш ва қайта қуриш дастурлари бўйича 424,3 млрд. сўмлик, тўла таъмирлаш бўйича эса 160,9 млрд. сўмлик ишлар бажарилган.\nЎтган давр мобайнида умумий фойдаланишдаги автомобиль йўлларини сақлаш ва жорий таъмирлаш ишлари бўйича 609,9 млрд.сўмлик маблағлар ўзлаштирилди ва 1034 км йўллар жорий таъмирланди.\n2019 йилнинг ўтган 5 ойи давомида 395,1 км ички хўжалик йўллари, "Обод қишлоқ" ва "Обод маҳалла" дастурлари доирасида эса 624,9 км йўллар таъмирланди. Бундан ташқари 35 км шаҳар кўчалари ва кириш автомобиль йўллари қурилиб, қайтадан таъмирланди.\nТизим бўйича 145 та янги иш ўринлари яратилди.


Омад ва омадсизлик хакида фойдали маслахат - Tush tabiri\nОмад ва омадсизлик хакида фойдали маслахат\nАвтор tushlartabiri На чтение 4 мин Просмотров 35 Опубликовано 12.02.2020\nХитойдаги бир қишлоқда камбағал чол яшаган еди. Унинг фақатгина бир ажойиб оқ оти бор еди. Ҳатто, бойлар ва шоҳ шу отни сотиб олмоқчи бўлган, аммо чол отни сотолмаслигини айтар еди, чунки у унинг дўсти бўлган ва дўстлар сотилмайди.\nЛекин бир куни ерталаб чол отини отхонадан тополмади. Қишлоқдаги баъзи одамлар унга ачинишди ва баъзилар еса ичиқоралик қилишди. Одамлар отни йўқотиш қандай бахцизлик еканлигини муҳокама қилишар еди, лекин чол ҳотиржам қолиб ва бу воқеани муносиб қабул қилди.\nБир неча кундан кейин от қайтиб келди ва ўзи билан бир неча бошқа гўзал отларни ҳам олиб келди. Қишлоқнинг баъзи одамлари чол учун ҳурсанд бўлишди, баъзилар еса ичиқоралик қилишди. Енди барча чол қанчалик бахтли еканлигини ва бахцизлик ўзи билан омадни олиб келганини муҳокама қилишар еди. Фақат чол бу воқеага ҳеч қандай баҳо бермасдан барчасини шундайлигича қабул қилди.\nЧолнинг ягона ўғли янги отларни минишни бошлади ва йиқилиб иккита оёғини ҳам синдирди. Ҳар доимгидек баъзи одамлар ачинишни бошлашди, баъзилар еса омадсизлик ҳақида ғийбат қилишар еди. Чол еса ҳар доимгидек хотиржам еди.\nОрадан бир ҳафта ўтгач шаҳарда уруш бошланди, барча еркаклар ва йигитлар уришга олиб кетилди, фақат чолнинг ўғли қолди, чунки унинг иккита оёғИ ҳам синган еди. Одамлар яна омадсизлик омадга айланиб кетгани ҳақида гапира бошлашди.\nАммо доно чол шундай жавоб берди: ҳеч қандай воқеани ҳукм қилиш керак емас, фақат Худо буни қила олади. Биз учун ҳар бир воқеа – бу ҳақиқат, ҳаёт бундай лаҳзалардан иборат ва бизнинг вазифамиз уларни қабул қилиш ва яшаш, аммо ҳукм қилиш емас!\nКатта ҳаётда ўзингиз учун қандай ҳақиқатни очдингиз?\nСиз ҳеч қачон барча саволларга жавоб тополмайсиз.\nҲар қандай нуфуз осонлик билан шубҳа ва сўроқ остига тушиши мумкин. Бу фақат вақт масаласи.\nАгар шижоат билан қидирмасангиз, вақт деган нарсани тополмайсиз. Вақтда шунчаки фойдаланиш керак.\nҲеч ким ва ҳеч қачон сиз ҳақингизда ўйламайди. Умуман олганда инсонлар, асосан, фақат ўзлари ҳақида ўйлашади.\nАқлли бўлишдан кўра, меҳрибон бўлиш қийиндир.\nҲар қандай инсон сизга зарар йетказиши мумкин. Бу ҳам, фақат вақт масаласи.\nҲаёт – адолациз. Сиз буни ёдда тутишингиз керак ва у билан яшашни ўрганишингиз керак.\nҲамма нарса манога ега бўлмаслиги мумкин. Баъзан бу маънони кутиш керак.\nСизчи, катта ҳаётда ўзингиз учун қандай ҳақиқатни очдингиз? Юқоридагиларни тўғри деб ҳисоблайсизми?\nМен бир марта бировнинг деразасига қарадим …\nКўп инсонлар йиллар давомида ўз ҳаётида ҳеч нима ўзгартирмасдан яшайдилар. Улар ҳар куни ишга бориб, уйга келишади ва бир хил ҳаракатларни амалга оширишади.\nМенда бир одат бор: бир жойга борганимда албатта деразаларга қараб бораман. Йўқ, мен тўхтаб ва тикилиб қарамайман, қизиқарли нарса кўриш умидида шунчаки назар ташлайман.\nБиласизми мен нимани кўрдим? Бу деразаларда мен кўрган барча одамлар, қандай айцам… Тирикдай? Бир ойнада оила кечки пайт овқатланаётган еди, барча кулмоқда ва бахтли табассум улашмоқдалар. Бошқа ойнада гўзал ёш она ўзининг жажжи болалари билан ўйнаб ўтирган еди. Учинчи ойнада, севишган ер-хотин биргаликда филм томоша қилар еди. Бир марта еса икки болани кўрдим, улар бир-бирини ёстиқ билан уришар еди ва бундан жуда ҳам ҳурсанд едилар.\nБуларни барчасини кузатиш жуда қизиқ еди! Лекин бир кун ўйланиб қолдим ва мени ғамгинлик босди. Бошқа инсонлар менинг ойнамга назар солсалар нимани кўришади? Хонада кийимлар ҳар хил жойда ёйилиб ётар, пала-партиш ётиш жойи ва компютер олдида ўтирган озғин йигитча… Муҳим емас, улар қачон қарашади, сешанба ёки шанба куни – холат ҳар доим бир хил бўлади.\nУшбу нарса ўзимни ва ҳаётимни ўзгартириш учун яхши туртки бўлди. Умид қиламанки, қачон-ки ойна пардаларим очиқ бўлганда, кимдир менинг ойнамга қарайди ва “Бу йигит ғалати … Тирикдай?!” – деб ўйлашлари аниқ.


Фуқаролар йиғини яраштириш комиссияси тўғрисидаги низомга ўзгартириш киритилди - Фарғона вилояти кенгаши\nМамлакатда ижтимоий-маънавий муҳит барқарорлигига тўсқинлик қилувчи, қадриятларга зид бўлган оилаларнинг никоҳдан ажралиш ҳолатларининг олдини олишда фуқароларнинг ўзини ўзи бошқариш органлари ролини ошириш мақсадида Вазирлар Маҳкамаси қарор қилди:\n1. Вазирлар Маҳкамасининг 2013 йил 7 октябрдаги 274-сон қарори (Ўзбекистон Республикаси ҚТ, 2013 й., 10-сон, 71-модда) билан тасдиқланган Фуқаролар йиғинининг яраштириш комиссияси тўғрисидаги намунавий низомнинг 5-бандига қуйидаги мазмундаги бешинчи хатбоши қўшилди:\n“суд ёки фуқаролик ҳолати далолатномаларини ёзиш органидан никоҳдан ажрашишга ариза билан мурожаат қилган эр-хотинларни яраштириш учун тегишли чоралар кўриш бўйича хабар олингандан сўнг ярашиш учун белгиланган муддат тугашидан ўн кун аввал уларни яраштириш юзасидан амалга оширилган ишлар ҳақида тегишли равишда суд ёки фуқаролик ҳолати далолатномаларини ёзиш органини хабардор қилиш”;\nбешинчи - ўн биринчи хатбошилар тегишли - равишда олтинчи - ўн иккинчи хатбошилар деб ҳисобланади.\n2. Вазирликлар ва идоралар ўзлари қабул қилган норматив-ҳуқуқий ҳужжатларни бир ой муддатда ушбу қарорга мувофиқлаштирадилар.\n3. Мазкур қарорнинг бажарилишини назорат қилиш Вазирлар Маҳкамасининг Маданият, санъат ва ёшлар сиёсати масалалари ахборот-таҳлил департаментига юкланди.\nАвтор: кўрсатилмаган / Манба: kun.uz / Кўришлар: 159


БМТ икки қўзғолон ўртасида нега иккиюзламачилик қилди?! - | Hizb-Uzbekiston.info\nHome›АР-РОЯ ГАЗЕТАСИ›БМТ икки қўзғолон ўртасида нега иккиюзламачилик қилди?!\nУстоз Рамзий Рожиҳ – Яман\nМусулмонлар юртларидаги ёки Ғарб давлатларидаги ахборот минбарларидан тарқатилаётган сиёсий хабарларни кузатиб бораётган киши БМТнинг 2011 йилдан то шу кунгача бўлган араб баҳори қўзғолонини баҳс-мунозара қилиш учун музокара ва конференциялар ўтказаётганига гувоҳ бўлади. Шунингдек, бу музокара ва конференцияларда қарорлар чиқарилиб, Сурия, Яман, Ливия, Судан ва ҳатто Ғарбий Саҳродаги вазият хусусида вакил кетидан вакил тайинлаётгани хабар қилинмоқда.\nБироқ ахборот минбарларидан БМТнинг Франциядаги сариқ нимчалилар қўзғолонига оид вазиятни муҳокама қилиш учун музокара ёки бирор конференция уюштиргани тўғрисидаги хабар ёхуд у ердаги беқарор вазиятни ҳал этиш учун БМТ тарафидан махсус вакил тайинлагани ҳақидаги хабарларни кузатувчилар деярли эшитиб одатланмаган!\nЎқувчига очиқроқ маълум бўлиши учун биз мақоламизда бунга энг яқин мисолни келтирамиз:\nСудан қўзғолони бошланганидан атиги бир-икки кун ўтибоқ унга БМТ аралашди. БМТ таркибидаги давлатлар иккига бўлиниб, бир томонда қўзғолонни қўллаб-қувватловчилар, иккинчи томонда Судандаги ҳукмрон ҳарбий кенгаш билан тил бириктирганлар ҳаракат қилишди. Умуман, мусулмонлар юртларида қандай иш содир бўлса, БМТ таркибидаги давлатлар худди шунга ўхшаш кураш олиб боришади. БМТ Кенгашига аъзо давлатларнинг бу борадаги нуқтаи назарларида фарқ бўлишига келсак, бу жуда оз фарқ бўлиб, уларнинг мусулмон юртлардаги манфаатларига қараб белгиланади. Мисол учун, Судан ҳарбий муассасаси дўстлик ва малайлик изҳор қилиб, тиз чўкаётган Американи оладиган бўлсак, у Судандаги қўзғолонни беқарорлик келтиради ва омма хавфсизлигини бузади, деб билмоқда. Британия эса, Америкага малай давлатлар билан бўлган муомаласидаги ўз одатига кўра, зоҳирда Америкага эргашади… аммо унинг оёғи остига тузоқ қўяди ва парда ортидан туриб ўзининг Ямандаги малайларини Америка малайларига қарши ҳаракатлантиради. Британиянинг бундан мақсади унчалик катта эмас, тулки насибаси, яъни, арслон ўлжасидан қолган-қутгани бўлса, кифоя унга. У Судан қўзғолонида фақат битта нарса бўлишини истайди, у ҳам бўлса, «халқ истаги ва ўзгариш учун ўз тақдирини ўзи белгилаш». Имкон топди дегунча, Судандаги малайларини ҳокимиятдан бирор мансаб ва улушга эга қилиш илинжида эркинликлар, фуқаролик давлати ва фалону пистон, деган турли фикрлар ва нопок шиорларни ниқоб қилиб ўз манфаатларини амалга оширади. Зеро, бу фикрларининг асоси бутун башарият ҳаётини жаҳаннамга айлантирган капитализм бўлади.\nШундай қилиб, манфаатлар борасида кўз қарашларнинг ҳар хиллигига қараб, мусулмонлар юртлари устида курашаётган давлатлар ўртасида дипломатик баёнотлар янграб, ошкору яширин ахборот воситаларининг фитналари бошланади. Капиталистик манфаатлар йўлида конферениялар уюштирилади, мусулмон юртларда кечаётган вазият билан боғлиқ йиғилишлар ўтказилади. Мана шу курашувчи давлатлар мутасаддилигида вакиллар кетидан вакиллару саммит кетидан саммитлар бўлаверади ва у ерларга мусулмон юртлардан ёлғон гувоҳлар, нопок ювиндихўрлар вакил бўлиб қатнашишади ҳамда курашаётган йирик давлатлардаги хўжайинлари буйруқларини ижро этишади.\nБироқ у ерларда ўзимизнинг диндош фарзандларимиз орасида соддадил ва ғофил кишилар бор бўлиб, уларнинг ўз шахсий ғаризаларини қондиришдан бошқа ташвишлари йўқ. Ва ушбу машъум манзарадаги энг аламли ва қайғули нарса ҳам мана шудир. Чунки улар анави халқаро вакиллар етакчилигидаги конференциялардан яхши нарса умид қилиб ётишибди!\nКошки эди, булар Ислом Уммати фарзандларидан тарқалаётган сиёсий хабарларга қараб, Францияда бўлган қўзғолонга боқишса эди!!? Қараб кўришсин:\nБМТдаги бирорта давлат Франциядаги ички ишга ва унинг давлат ва халқ сифатида мустақиллигига аралашишга ботина олдими?!\nФранциядаги вазиятни муҳокама қилиш учун ва у ерга халқаро вакилларни жўнатиш учун БМТда бирор йиғилиш бўлдими?!\nАсло, йўқ албатта.\nАллоҳ Таоло бундай деган:\n﴿قَدْ بَدَتِ الْبَغْضَاء مِنْ أَفْوَاهِهِمْ وَمَا تُخْفِي صُدُورُهُمْ أَكْبَرُ قَدْ بَيَّنَّا لَكُمُ الآيَاتِ إِن كُنتُمْ تَعْقِلُونَ﴾\n«Уларнинг (сизларни) ёмон кўришлари оғизларидан ошкор бўлди, дилларидаги адоватлари эса янада каттароқдир» [Оли Имрон 118]\nЭй мусулмонлар юртларидаги сиёсатчилар!\nБуюк Ислом иззат-қудрати ғурурингизни қўзғатиш ҳамда бутун олам Парвардигорининг энг яхши элчиси бўлмиш Муҳаммад ﷺ олиб келган ечим ҳаётий муаммоларингиз ечими эканини тушуниш вақти келмадими?! Ахир, ишлар мушкуллашиб, ҳукмдорлар бошингиздан зўравонлик ва золимлик қилишган пайтда, бундай муаммоларнинг ечимини ўз динингиздан олишингиз лозимлигини\n«عَلَيْكُمْ بِسُنَّتِي وَسُنَّةِ الْخُلَفَاءِ الرَّاشِدِينَ مِنْ بَعْدِي…»\n«Сиз менинг йўлимни ва мендан кейинги рошид халифалар йўлини маҳкам тутинг», дея, хабар қилмаганмиди?! Бу эса, Аллоҳнинг изни ила, яқинда барпо бўлажак Пайғамбарлик минҳожи асосидаги рошид Халифалик давлати соясида Ислом билан ҳукм юритилмагунча асло амалга ошмайди. Ҳузайфа ибн Ямон Аҳмад ишлаб чиққан ушбу саҳиҳ ҳадисда Росулуллоҳ ﷺнинг\n«… Кейин Пайғамбарлик минҳожи асосида Халифалик бўлади», дея марҳамат қилганларини ривоят қилган.\nАгар сиз Росулуллоҳга эргашсангиз, ул зотнинг йўлидан юрсангиз, сиздан яхши сиёсатчилар бўлмайди. Бас, шундай экан, БМТ кенгашида кофирларнинг бир-бирига отиб ўйнайдиган қўғирчоқлари бўлманг.\nАждодларимиз Қайсару Кисроларни саноқсиз мулклари билан қўшиб ўз сиёсатлари орқали синдирганлар. Негаки улар ўз душманларини танидилар, таниб улардан шафқат кутмадилар, қандай аҳволда қолмасинлар улардан ёрдам сўрамадилар.\nБуни қачон тушунасизлар?! Башарият тарихида энг буюк китоб, дея эътироф этилган Қуръони Карим билан ҳукм юритиб, ундан ҳукм сўрасангиз, Америка каби кофир давлатлар дунёнинг у бурчагидан туриб, сизга такаббурлик қилишга, ўзининг нопок ғайриилоҳий тузумларини зўрлаб тиқиштиришга журъат қила олармиди?!\nХалифалик давлатингизни ағдарган кимсалардан ҳукм сўрайдиган даражада хотирангиз ўчиб кетдими, ахир, у Роббингиз фарзи, Росулингиз башорати, иззат-қудратингиз йўли-ку?!\nМана, Ҳизб ут-Таҳрир сизга шунча йиллардан бери имон нидосини йўллаб келяпти, унга қулоқ тутинг ва нима деяётганини англаб етинг. Нуҳ алайҳиссаломнинг сўзларини эшитмаслик учун қулоқларини беркитиб олган, уни кўрмаслик учун кўзларини тўсиб олган қавмга ўхшаманг. Агар бу даъват ҳақ экан, ҳақдан ўзга эргашишга лойиқ нарса йўқ. Агар ушбу ҳақдан бошқа нарсани кўрмаётган бўлсангиз, у ҳолда айтингчи, Халифалик давлати ва Ислом тузумидан бошқа яна қандай «ҳақ»ни хоҳлаяпсиз?!\nАллоҳим, биз даъват аҳлига фақат очиқ-равшан қилиб етказишимизни насиб эт, Аллоҳим, Ўзинг гувоҳ бўл.\nБМТнинг Америка сиёсатини амалга ошириш учун Мадая аҳлига қарши тил бириктирганини ҳисоботлар фош қилмоқда: «қирғин қуроллари ва очлик остида ўлим топиш ёки тиз чўкиш» Яман устида АҚШ-Британия кураши ҳамон авжида Шом қўзғолони тил бириктирувлар ва ёрдамсиз ташлаб қўйишларга қарамай давом этади Бирлашган Миллатлар Ташкилоти инсонпарварлик тўнини кийган жинояткор ўғридир\nҲизб ут-Таҳрир йигитларидан бири Қримда босқинчи руслар қўлида шаҳид бўлди!\nҲизб ут-Таҳрир – Иордания вилоятидан шариат факултетига ва конференция уюштирувчиларига мурожаат


Қуръони каримни тeз ва осон ёдлашда замонавий инновацион ёндашувлар (2-қисм) – oliymahad.uz\nҚуръони каримни тeз ва осон ёдлашда замонавий инновацион ёндашувлар (2-қисм)\nАгар биз бир кунда, узлуксиз эмас, балки орада дам олиб, умумий беш соат ажратсак, ярим пора (ўн – 10саҳифа) ёдлашга имкониятимиз бўлади. Қўшимча яна ярим соат ажратиб, олдин ёдлаган пораларимиздан ҳар куни бир пора ўқишни одат қилсак, ёдланган поралар ёддан кўтарилиб кетмаслигини таъминлайди.\nХудди шу тарзда давом этсак, икки ойда Қуръонни тўлиқ ёд олишга эришамиз иншаАллоҳ (Қуръонни бундай тез фурсатда ёд олиш институтимизнинг бир нечта талабалари мисолида кузатилган).\nИккинчи марта такроран ёдлашда, ҳар куни бир порани белгилаб олиб, ҳар бир саҳифани беш марта мусҳафга қараб ва беш марта ёддан ўқилади. Сўнгида порани тўлиқ жамлаб уч марта ўқилади. Бунга тахминан олти-етти (6-7) соат вақт сарфланади.\nУстозга топшираётганда ҳар сафар биринчи порадан бошлаб топшираверади, то ўн пора бўлгунга қадар. Кейин, ўн пора бўлганда, худди шу тарзда, аммо бу сафар ўнинчи порадан такрорни бошлайди, то биринчи порага етгунча (яъни тескари томонга қараб юрилади). Ҳар ўн порани алоҳида, шу услубда такрорланади. Ўттиз порани тугатишга яна икки ой вақт сарфланади.\nУчинчи такрорда эса, худди шу жараённи ҳар куни икки порадан давом эттирилади. Ҳар бир саҳифа уч марта қараб ва уч марта ёддан, кейин порани жамлаб бир марта қараб ва бир марта ёддан ўқилади (жами 6-7 соат). Ҳар ўн пора бўлганда, тескари томондан бошлаб ҳам шу шаклда қайтариб қўйилади. Ўттиз порани тугатишга бир ой вақт сарфланади.\nТўртинчи такрорда, ушбу жараён тўрт порадан давом этади. Ҳар бир саҳифа бир марта қараб ва бир марта ёддан ўқилади. Порани жамлаб бир марта ўқилади (жами-7 соат). Ҳар ўн пора бўлганда, тескари томондан бошлаб ҳам шу шаклда қайтариб қўйилади. Ўттиз пора учун жами ўн беш – йигирма (15-20) кун керак бўлади.\nБешинчи такрорда, беш порадан (бир марта қараб ва бир марта ёддан такрорлаб топширилади), жами олти кун давом этади. Ҳар ўн пора бўлганда, тескари томондан бошлаб ҳам шу шаклда қайтариб қўйилади. Бошидан ҳисобланса барчаси бўлиб олти ой сарфланади.\nОлтинчи такрорда, бир кунда ўн порани, биринчи порадан бошлаб ўнинчи порагача мусҳафга қараб бир марта ўқилади, иккинчи мартасида ёддан топширилади. Эртасига эса худди шу шаклда, аммо ўнинчи порадан бошлаб, сўнг тўққизинчи, саккизинчи, ва ҳоказо то биринчи порагача, тескари тарафдан бошлаб ёддан топширилади. Бу – пораларнинг рақамларини яхши эслаб қолиш учун жуда фойдали. Ҳар ўн порани худди шу тарзда такрорланади. Ўттиз пора учун олти кун вақт сарфланади.\nЕттинчи такрорда, худди олтинчи такрордаги каби жараён ўн беш порадан такрорланади. Ўттиз пора учун жами тўрт кун вақт кетади.\nОхирги – саккизинчи такрорда, бир кун мобайнида фақат Қуръонга қараб ўттиз порани тўлиқ хатм қилади. Кейин, орада бир кунлик танаффус қилиб, мияга дам берилади ва учинчи куни Қуръони каримни бир ўтиришда тўлиқ ёддан ўқиб топширилади. Яна бир кун танаффус қилинади. Сўнгра Қуръонга қараб иккинчи бор тўлиқ хатм қилинади. Сўнгра яна бир кун дам олиб, кейин Қуръони каримни бир ўтиришда тўлиқ ёддан, фақат бу сафар ўттизинчи порадан бошлаб биринчи порагача тартиб билан ёддан топширилади. Бу жараён учун бир ҳафта вақт сарфланади.\nУмумий ҳисобланса, олти ярим ой ичида Қуръони каримни комил ёд олиш имкони бўлади (иншаАллоҳ).\nМаълумот ўрнида, ушбу услуб – Саудия Арабистони, Туркия, Малайзия, Мавритания, Тунис, Жазоир Қуръон мадрасаларида фойдаланилаётган бир қанча услублар жамланмасидан тузилди.\nЙўлдошбек қори Нуриддинов\n689300cookie-checkҚуръони каримни тeз ва осон ёдлашда замонавий инновацион ёндашувлар (2-қисм)no\nОлдингиИмом Термизийга муносиб авлод бўлайлик!Кейинги“Сузук ота” мақбараси ва жоме масжидининг атрофини ободонлаштириш ишлари давом этмоқда


Диоксидин® – medu.uz – Дорилар ҳақида маълумотлар ўзбек тилида\nHome Йўриқномалар Диоксидин®\nПрепаратнинг савдо номи: Диоксидин®\nТаъсир этувчи модда (ХПН): гидроксиметилхиноксалиндиоксид\nДори шакли: бўшлиқ ичига ва сиртга қўллаш учун эритма.\nфаол модда: гидроксиметилхиноксалиндиоксид (диоксидин) – 10 мг;\nТаърифи: тиниқ, кўкимтир-сариқ суюқлик.\nФармакотерапевтик гуруҳи: антибиотик (хиноксалин хосиласи)\nАТХ коди: J01ХХ\nХиноксолин ҳосилалари гуруҳига кирувчи кенг таъсир доирасига эга бўлган, Proteus vulgaris, Pseudomonas aeruginosa, Klebsiella pneumoniae, Escherichia coli, Shigella dysenteria, Shigella flexneri, Shigella boydii, Shigella sonnei, Salmonella spp., Staphylococcus spp., Streptococcus spp., патоген анаэроблар (Clostridium perfringens) чақирган инфекцияларга, бошқа антибактериал воситаларга нисбатан, шу жумладан антибиотикларга ҳам, чидамли бактериялар штаммларига нисбатан химиотерапевтик фаолликка эга антибактериал препарат.\nБактерияларнинг дориларга чидамлилиги ривожланиши мумкин. Куйиш ва йирингли–некротик жароҳатларга диоксидин билан ишлов бериш жароҳат юзаларини тезроқ тозаланишига ёрдам беради, репаратив регенерация ва чекка эпителизациясини рағбатлантиради ва жароҳат жараёнини кечишига ижобий таъсир кўрсатади.\nМаҳаллий қўлланганида препарат жароҳат ёки куйган юзадан қисман сўрилади, организмдан буйраклар орқали чиқарилади.\nДиоксидинга сезгир микрофлора чақирган йирингли бактериал инфекцияларда бошқа химиотерапевтик воситаларнинг самарасизлигида ёки уларни ўзлаштираолмасликда.\nБўшлиқ ичига юбориш – кўкрак ва қорин бўшлиғининг йирингли жараёнлари, йирингли плевритларда, плевра эмпиемаларида, ўпка абсцессларида, перитонитларда, циститларда, чуқур йирингли бўшлиқлари бўлган жароҳатларда (юмшоқ тўқималарнинг абсцесслари, чаноқ клетчаткасининг флегмоналари, сийдик ва сафро чиқариш йўлларининг операциядан кейинги жароҳатлари, йирингли мастит ва б.), қовуқни катетеризациясидан кейинги инфекцион асоратларини олдини олиш учун.\nСиртга қўлланиши – турли жойлардаги юза ва чуқур жойлашган жароҳатлар, узоқ вақт битмайдиган жароҳатлар ва трофик яралар, юмшоқ тўқималарнинг флегмоналари, инфекцияланган куйишлар, остеомиелитлардаги йирингли жароҳатлар.\nДиоксидин® стационар шароитларида буюрилади. Сиртга ва бўшлиқ ичига юбориш йўли билан қўлланади.\n1% ли Диоксидин® эритмасини паст ҳароратда сақланганида эритманинг беқарорлиги туфайли вена ичига юбориш учун ишлатиш мумкин эмас.\nБўшлиқ ичига юбориш. Йирингли бўшлиққа ўлчамларига қараб суткада 10 дан 50 мл гача 1% ли Диоксидин® эритмаси юборилади. Диоксидин® эритмаси бўшлиққа катетер, дренаж найчаси ёки шприц орқали юборилади.\nОрганизмдаги бўшлиқларга юбориш учун максимал суткалик доза – 1% ли эритмадан 70 мл ташкил қилади.\nОдатда препарат бўшлиққа суткада бир марта юборилади. Кўрсатмаларга қараб суткалик дозани икки қабулга бўлиш мумкин. Препарат яхши ўзлаштирилишида ҳар куни 3 ҳафта давомида ва ундан кўпроқ юбориш мумкин. Зарурати бўлганида 1-1,5 ойдан кейин даволаш курси такрорланиши мумкин.\nСиртга қўллаш. Диоксидин®нинг 0,1–1% ли эритмаси қўлланади. 0,1–0,2% ли эритмаларни олиш учун препаратнинг ампулали эритмаси стерил 0,9% натрий хлориди эритмаси ёки инъекция учун сувда керакли концентрациягача суюлтирилади. Юза инфекцияланган йирингли жароҳатларни даволаш учун 0,5–1% ли Диоксидин® эритмасида ҳўлланган салфеткалар жароҳат устига қўйилади. Чуқур жароҳатларга ишлов берилганидан кейин 1% ли Диоксидин® эритмасида ҳўлланган тампонлар билан ғовак қилиб тампонланади, жароҳатда дренаж найчаси мавжудлигида бўшлиққа препаратнинг 20 мл дан 100 мл гача 0,5% ли эритмаси юборилади.\nОстеомиелитдаги (қўл, оёқ панжаси жароҳатлари) чуқур йирингли жароҳатларни даволаш учун препаратнинг 0,5–1% ли эритмаси ванночкалар кўринишида қўлланади ёки жароҳатга 15–20 минут давомида препарат эритмаси билан махсус ишлов берилади, сўнгра 1% ли Диоксидин® эритмаси билан боғлов қўйилади.\nДиоксидин®нинг 0,1–0,5% ли эритмаларини жарроҳлик аралашувларидан кейинги инфекцияланишни олдини олиш ва даволаш учун қўллаш мумкин. Кўрсатмалар бўйича (остеомиелити бўлган беморлар) ва яхши ўзлаштирилганида препарат билан даволашни ҳар куни 1,5–2 ой давомида ўтказиш мумкин.\nБўшлиқ ичига юборилганида бош оғриғи, эт увишиши, тана ҳароратини ошиши, диспептик бузилишлар, мушакларнинг тиришишли қисқаришлари, аллергик реакциялар, фотосенсибилизацияловчи самара (қуёш нурлари таъсирида танада пигментли доғларни пайдо бўлиши) бўлиши мумкин. Сиртга қўлланганида – жароҳат атрофи дерматити, қичишиш.\nПрепаратни шахсий ўзлаштираолмаслик, буйрак усти безиларининг етишмовчилиги (шу жумладан анамнездаги), ҳомиладорлик, лактация даври, болалар (18 ёшгача).\nЭҳтиёткорлик билан: буйрак етишмовчилиги.\nПрепаратга юқори сезувчанликда Диоксидин® антигистамин препаратлар ёки кальций препаратлари билан бир вақтда қўлланади.\nДиоксидин® фақат катталарга буюрилади. Даволаш курсини бошлашдан олдин препаратни ўзлаштирилишига синама ўтказилади, бунинг учун бўшлиққа 10 мл 1% ли эритма юборилади. Пациентда 3-6 соат давомида ножўя кўринишлар (бош айланиши, этни увишиши, тана ҳароратни ошиши) кузатилмаса, даволаш курси бошлаш мумкин.\nДиоксидин® фақат инфекцион касалликларнинг оғир шаклларида ёки бошқа антибактериал препаратлар, шу жумладан II-IV авлод цефалоспоринлари, фторхинолонлар, карбапенемларнинг самарасизлигида буюрилади.\nСурункали буйрак етишмовчилигида препаратнинг дозаси камайтирилади.\nДаволаш даврида пигмент доғлари пайдо бўлса дозани юборишнинг давомийлиги 1,5–2 соатгача узайтирилади, дозаси камайтирилади ва антигистамин препаратлар буюрилади ёки Диоксидин® бекор қилинади.\nСақлаш жараёнида эритмали ампулаларда диоксидиннинг кристаллари чўкма ҳолатига келса (15оС паст ҳароратда) уларни эритиш лозим. Бунинг учун қайнаётган сув ҳаммомида ампулани силкитиб кристаллар тўлиқ эригунча (тиниқ эритма) иситилади. Агарда 36–38оС гача совутилганида кристаллар қайта чўкмага тушмаса, препарат ишлатишга яроқли ҳисобланади.\nҲомиладорлик ва эмизиш даврида Диоксидин®ни қўллаш мумкин эмас.\nДори препаратининг транспорт воситаларини, механизмларни бошқариш қобилиятига таъсири:\nДаволаш жараёнида транспорт воситаларини бошқариш ва диққатни юқори жамлашни ва психомотор реакциялар тезлигини талаб қилувчи бошқа потенциал хавфли фаолият турлари билан шуғулланишда эҳтиёткорликка риоя қилиш керак.\nДиоксидин®нинг дозаси ошириб юборилганида ўткир буйрак усти безининг етишмовчилиги ривожланиши мумкин, бу препаратни зудлик билан бекор қилишни ва тегишли ўринбосар гормонотерапия ўтказилишини талаб этади.\nБўшлиқ ичига ва сиртга қўллаш учун эритма 10 мг/мл.\n5 мл ёки 10 мл дан нейтрал шиша ампулаларда.\n5 ампуладан поливинилхлорид плёнкали конур уяли ўрамда.\n2 контур уяли ўрамдан қўллаш бўйича йўриқномаси ва ампулани очиш учун пичоқча ёки ампула скарификатори билан картон қутига жойланади.\nСиндириш ҳалқаси ёки синдириш нуқтаси бўлган ампулаларни қадоқлашда ампула скарификатори солинмайди.\nЁруғликдан ҳимояланган жойда, 15 дан 25оС гача бўлган ҳароратда.\nЧерника лютеин билан24.05.2018Кейингиси


Бел олиш курашининг бизгача етиб келган амаллари ҳақида нималарни биласиз? - xabar.uz\nБел олиш курашининг бизгача етиб келган...\n20.05.2020 07:07 0 1121\nҚадимда қўлланилган кураш спорт турининг амаллари бизгача етиб келган. Улар буров, қайирма, қайтарма, чала-қайтарма, ёнбош, илиш, тўсиш, айлантириш (тегирмон), улоқтириш, чап тиззага миндириб ташлаш (бетга ташлаш), босма, чайқатиш (силташ), кифтлаш, қўшала-ёнбош, тўғаноқ чалиш атамалари ва бошқа бир қанча амаллар азалдан қўлланган. Ана шу номлар узоқ йиллик изланишлар натижасида тикланган бел олиш кураши амалларининг бир қисмидир. Аммо улар қачон ва қайси даврдан шундай номлангани маълум эмас.\n1937 йил «Гулистон» журналида «Кураш ҳадиси» — кураш илми хақида бир парча эълон қилинган. Ўша даврда журнал лотин имлосида босилган бўлиб,унда шундай дейилади: «Кураш ҳадисини пухта билган фарғоналик Хожимат полвоннинг айтишича, бел олиш курашида қўл-оёқ билан бел кучигина иш беради, полвонлар кучни учга бўлиб қарайдилар:\n– суяк кучи энг асосий куч ҳисобланиб, чандир ва пайларнинг пишиқлигига боғлиқ. 20-25 ёшли полвонларда бу куч яхши натижа беради. Суяк кучи семиришни кўтармайди, полвонлар семирса, курашдан қолади;\n– белбоғ кучи 18-20 ёш орасида бўлиб, бу полвонлар тез сўниб қолади. Кураш илмини бир маромда ўрганганда улардан ҳам узоқ йиллар давомида курашадиган полвонлар чиқади, лекин уларнинг сони озчиликни ташкил қилади. Курашда куч билан баравар, балки ундан ҳам ортиқроқ ролни кураш ҳадиси ўйнайди. Кураш илми деганимиз кураш ҳунари бўлиб, жиддий машқни талаб қилади. Полвонлар ўртасида кураш илмини билувчилар эътиборли ҳисобланади. Унда ҳар қайси устанинг ўзига яраша амали, усули бўлади. 1930 йили Наманган сайлидаги бел олиш курашида Ғофир полвон ўзининг «тегирмон» (айлантириш) усули билан танилади. Бунда у полвоннинг белини ушлаган ва тўхтамасдан чирпирак қилиб айлантиради. Шу усул ёрдамида тошкентлик машхур Улан полвонни йиқитади. Кетма-кет бир нечта полвонни ҳам мағлуб қилади. Ниҳоят, тошкентлик шахси номаълум полвон Ғофир курашчига бас келиб, ўзининг усули билан Ғофир полвонни йиқитади.\nБел олиш курашида тўн кийилади. Яланг оёқ бўлиб, икки билакни бир айлантириб оларлик даражада белбоғ боғланади. Кураш илмининг тавсифи бўйича кучи (малакаси), яъни гавдалари бир-бирига мос келадиганлар курашга тушади. Курашчилар бир-бирини қоидага мувофиқ ушлаб олмагунга қадар ҳаракатни бошламайди. Бел олишгач, ҳар иккиси бутун куч ва полвонлик маҳоратини ишга солади. Бир-бирини чайқатиб синаб кўради. Бел олишда Фарғонада, Қўқонда ёхуд Тошкентда оёқ билан чалиб йиқитиш, кўтариб олмасдан ёнбошга ва буриб йиқитишларга йўл қўйилмайди.\nБу билан биз бел олиш кураш тури илмигагина хос бир маълумот бердик. Умуман олганда, «Кураш илми» китобида кураш амаллари, қонун-қоидалари, атамалар, жисмоний тарбия машқлари, машғулот ўтказиш, одоб-ахлоқ, тарбия, тўғри овқатланиш ҳамда кураш малакаси хуллас бир қанча йўналишларга эга бўлган тушунчалар баён қилинган.\nАна шунинг учун ҳам бел олиш илмини ўргатувчи мураббийлар ўз амали бўйича тарбия берган. Бунга кўплаб мисоллар келтириш мумкин: XIX асрда яшаган татар ботири Шаҳобиддин Маржоний бир маротаба мағлуб қилган одами билан бошқа курашмаган. Туркман паҳлавони Аннадурди Ягсурар (ёғичувчи) ҳар доим бел олиш курашидан олдин эритилган ёғни истеъмол қилиб, полвонларни енгган ва доимо шу одатга амал килган.\nXX аср бошларида яшаган паркентлик Абдураҳмон полвон сайилларда биров билан бел олишишга талабгор бўлмай, аксинча, одоб юзасидан ўзи билан курашувчиларни талаб қилган. Бағдодлик (Фарғона вилояти) Қўшок паҳлавон эса забардаст паҳлавонлар учун ўзининг бел сиқув ҳунарини ишлатган. Қирғизистонлик машхур Абдураҳмон паҳлавон оғир вазнли полвонлар билан бел олишганда лангар ташлаб, мувозанатни сақлаб, яъни оёқда тушиб босиб қолиш амаллари билан ҳаммани қойил қолдирган. Ана шу санаб ўтилган паҳлавонлар ўз ихтиёри билан мағлубиятга учраган кишилар билан бел олишмасликни, ўзига ишониб, аҳдлашиб белолишишни ўзига одат қилган. Бошқа полвонга талабгор бўлмай ўзига талабгор сўрашни ўзлари ҳоҳлагани учун эмас, бел олиш илмини устозларидан пухта эгаллаганидан деб тушуниш керак. Бугунги замонавий бел олиш курашини мукаммал эгаллаш учун олдиндан ёзилган ва амалда қўлланилган кураш илмидан фойдаланиш ижобий самара бериши тайин.\nБел олишнинг маъноси – мақсадга эришиш учун ҳар қандай рақибга жисмоний куч ишлатиш пайтидаги ҳаракат бу –бел олишдир. Шунингдек, зўриқишлар белга бориб тақалган белбоғни ушлаб бажариладиган амалларнинг барча турлари бел олиш курашидир. Унинг асл маъноси куч ишлатиш саналади.\nАмал – ҳаракат давомида бирон-бир натижанинг кўриниши амал дейилади. Аниқроқ қилиб айтганда, бирон-бир ҳаракат натижасида рақиб чўккалатилса, ўтқазиб қўйилса, бир елкага ёки икки елкага йиқитилса, буларнинг барчасини амал қилган дейиш мумкин.\nкураш Жисмоний тарбия ва спорт вазирлиги


Легионерларимиз. Одил Аҳмедов ўзини кўрсатди. Бироқ...\n30 июль, 2017, 19:30\nБугун Хитой Супер Лигасида 19-тур ўйинлари давом эттирилмоқда. Ўзбекистон миллий терма жамоаси сардори Одил Ахмедов фаолият олиб борадиган “Шанхай СИПГ” клуби сафарда “Шандонг Луненг”га қарши баҳс олиб борди.\nЯхши биласиз, “Шандонг Луненг”ни германиялик машҳур мутахассис Феликс Магат бошқаради. “Темир Магат” лақабига эга бўлган мураббийнинг жамоасига қарши кечган баҳсда ҳамюртимиз жамоадоши Ву Леининг голига ассистентлик қилди.\nБироқ шанхайликлар иккинчи бўлимда ўз дарвозаларидан икки бор гол ўтказиб юборишди хамда мағлуб бўлишди.\nДарвоқеа, Ахмедов ҳар доимгидек, 90 дақиқа ўйнади.\n“Шандонг Луненг” – “Шанхай СИПГ” 2:1\nГоллар: Жинг Жиадонг(69), Ву Хингхан(87) - Ву Леи(23).


12:29 / 20.09.2018 3240 pdf Ўқиш режими + -\nШайх Аввома ҳазратлари Расулуллоҳ соллаллоҳу алайҳи васалламнинг амакиларининг ўғли Қусам ибн Аббос розияллоҳу анҳунинг қабри устида узоқ дуолар қилдилар, у киши ҳақидаги ҳадисларни айтиб, бу саҳобийнинг таржимаи ҳоли ҳақида сўзлаб бердилар.\nНавбатдаги зиёратгоҳ – Чокардиза қабристонидаги Абу Мансур Мотуридий роҳматуллоҳи алайҳнинг қабрлари бўлди.\nМеҳмонлар Қуръони Карим тиловатидан сўнг бу улуғ алломанинг ҳаққига кўп дуолар қилишди. Шайх Аввома кеча бошланган хайрли анъанага биноан Абу Мансур Мотуридий ва у зотнинг илмий мероси ҳақида сўзлаб бердилар, ватандошимизнинг «Таъвилоту аҳли сунна» деб номланган тафсир китобларига боғланадиган узлуксиз санадларини зикр қилиб, китобнинг бошланишидаги «Тафсир билан таъвил ўртасидаги фарқ» номли муқаддимани, унинг умумий мазмуни ва хулосасини айтиб бердилар. Шунингдек, шайх Аввома «Табақотул ҳанафийя» номли машҳур китобдан Абу Мансур Мотуридий дафн қилинган Чокардиза қабристони ҳақида ҳам қўшимча маълумотларни ўқиб бердилар. Ушбу қабристон қадимдан уламолар, фозиллар, валийлар дафн қилинган жой бўлиб, жумладан, у ердаги «мақбаратул муҳаммадиййин» номли жойда 400 га яқин исми Муҳаммад бўлган муфассир, муҳаддис, фақиҳ зотлар дафн қилинган.\nШундан сўнг имом Мотурудий ёдгорлик мажмуи ходимлари меҳмонларга мажмуада сақланаётган қадимий қабр тошларидаги ёзувларни ўқиб бердилар. Узунчоқ қайроқ тош кўринишидаги бу қадимий ёдгорликлар тил шаклида бўлиб, келгуси авлодга буюк аждодлар тарихини сўзласин деган маънода шундай тошлар танланган.\nКейинги зиёратгоҳимиз Имом Доримийнинг мақбаралари бўлди.\nШайх Аввома ҳазратлари бу буюк муҳаддиснинг қабри устида ҳаёти ва илмий мероси ҳақида, хусусан, у кишининг «Сунани Доримий» асари ҳақида сўзлаб бердилар. Сўнг ўзларининг имом Доримийгача бориб етадиган узлуксиз санадларни зикр қилиб, мазкур «Сунан»да ривоят қилинган Соф сурасини қироат қилиш билан мусалсал бўлган ҳадисни ўқиб эшиттириб, барча ҳозир бўлганларга ижозат бердилар. Бунинг маъноси шуки, Расулуллоҳ соллаллоҳу алайҳи васаллам ушбу сурани саҳобаларга ўқиб бериб, ривоят қилганлар. Саҳобалар бу ҳадисни кейинги авлодларга ўқиб, ривоят қилишган ва шу тариқа ушбу силсила бугунги кунимизгача етиб келган.\nБугунги кунга режалаштирилган сўнгги манзил Хожа Аҳрор Валий роҳматуллоҳи алайҳнинг қабрлари бўлди.\nҚуръон тиловатидан сўнг шайх Аввома бу улуғ зотнинг ҳақларига кўпдан кўп дуолар қилдилар. Сўнг у зотнинг ҳаёти ҳақида қисқача сўзлаб, жумладан, Шом диёрида у кишини Убайдуллоҳ Аҳрор деб билишларини, бу зот Нақшбандия тариқатининг машҳур халифаларидан бири эканини айтдилар. Хожа Аҳрор Валий мақбараси ходимлари у зот билан Баҳоуддин Нақшбанд билан ораларида икки киши борлигини айтиб, бу маълумотларни тасдиқладилар.\nШайх Муҳаммад Аввома раҳбарлигидаги меҳмонларимизнинг юртимиз бўйлаб сафари ҳақидаги тафсилотларни Islom.uz сайти орқали кузатиб боринг.\n11:59 / 20.09.2018 2570\n13:07 / 20.09.2018 2088\n1152 14:36 / 12.11.2018\n750 12:41 / 02 август\n1662 15:44 / 05.12.2018


Ҳижома – диабет, сил ва бепуштликда даво - 15 Мая 2018 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2018 » Май » 15 » Ҳижома – диабет, сил ва бепуштликда даво\n— Ҳижома ўзи нима? Қайси хасталикларда ва қандай қўлланади? Фойдаси, зарари ҳақида батафсил маълумот берсангиз.\nСарвиноз, Тошкент шаҳри\nМуҳаббат Холматова, Ўзбекистон Халқ табобати академияси табиби:\n— Араб тилида "ҳижома” сўзи «ал-ҳажм» ўзагидан келиб чиққан бўлиб, у «сўриб олиш» деган маънони англатади. Ҳижома, яъни қон олдириш қадимдан касалликларни даволашда асосий воситалардан бири ҳисобланган. Қон олдириш Пайғамбаримиз суннатларидандир. Ҳадисларда айтилишича, Пайғамбаримиз (с.а.в): «Сизлар қила оладиган даво муолажаларининг энг яхшиси – бу ҳижома (қон олдириш)дир», деган эканлар.\n«Чиқит»лардан халос этади\nҚон инсон организмининг энг муҳим элементларидан бири. У тўқималарга кислород етказишда ва моддалар алмашинувида фаол иштирок этади.\nБироқ ҳар ким ҳам организмдаги қон бир жойда туриб қолишини, вена, артерия томирларида қоннинг маълум бир қисмигина оқишини билмайди. Киши ҳаракатсиз ҳолатида қон «қарий бошлайди», ўзининг сифатларини йўқотади, қолаверса, нотўғри овқатланиш, ҳавонинг ифлосланиши, стресслар натижасида барча ёмон моддаларни ўзига шимиб олади.\nҲижома ана шу «чиқит»лардан қутулишда ёрдам беради.\nҚон олдирилгач, организм янги қон ишлаб чиқаради. Бу эса киши саломатлигини яхшилаб, кўпгина касалликларни даволашгакўмак беради.\nҚон олдириш қуйидаги хасталикларда тавсия этилади: простатит, бўйин ва елкадаги оғриқлар, жинсий заифлик, қон босими ошиши, иммунитет сусайиши, бавосил, бош оғриғи, бепуштлик, сил, юрак хасталиклари, қандли диабет, камқонлик, ревматизм, кўз нури хиралашиши, глаукома, гайморит ва бошқалар.\nМуолажа қандай ўтказилади?\nҚон олишнинг бир неча усуллари бор. Масалан, қортиқ қўйиш, наштар уриш, игна (шприц) ёрдамида олиш, зулук солиш ва ҳоказо. Булар ичида энг фойдалиси зулук солишдир.\nЗулукни қарийб уч минг йилдан бери табиблар н турли касалликларга даво сифатида ишлатиб келишмоқда. Абу Али ибн Сино ҳам зулук билан даволашга алоҳида эътибор қилиб, ўзининг «Тиб қонунлари» китобида зулук солдиришнинг афзалликлари, тартиб-қоидалари ҳақида батафсил маълумот берган.\nЗулукнинг 270 та тиши бор ва у тишлари остидаги гирудин моддасини инсон танасига юбориш орқали қонни суюлтиради, кислород билан тўйинтиради, юракнинг кислородга бўлган эҳтиёжини қондиради. Натижада,танадаги лимфа безлари қуввати ошади ва иммунитет кучаяди.\nЗулук сўлагида 100 хилдан ортиқ ферментатив модда мавжуд. Улар инсон танасида қон айланишини яхшилаш билан бирга тўпланиб қолган ёғларни эритади, терини майинлаштиради, ортиқча вазндан халос қилади.\nЗулук қон сўриш пайтида сўлаги таркибидаги биологик фаол моддани тўқималарга юбориб, организмда модда алмашинувини яхшилайди. Унинг сўлаги таъсирида теридаги, ички аъзолардаги майда қон томирларида қон айланиши яхшиланади. Натижада, бош миянингфаолияти жонланади.\nЗулук антисептик хусусиятга эга бўлгани учун тери касалликларини даволашда у кенг қўлланади.\nБундан ташқари, зулук қўйиш ёрдамида инфаркт, стенокардия, гипертония, бавосир,кўз, бурун, томоқ, қулоқ, тиш, милк касалликларини, урологик, гинекологик хасталикларни даволаш мумкин. Шуниндек, қон олиш ёрдамида ўпка, жигар, ўт пуфаги шамоллаши, неврология, нефрит, атеросклероз, сурункали простатит муолажа қилинади.\nБир йилда ёки олти ойда бир зулук солдирган кишилар нисбатан камроқ касалликларга чалинадилар. Зулук фақат беморларга қўйилмайди. Соғлом одам ҳам йилига бир марта зулук солдириб турса, саломатлиги янаям мустаҳкамланади.\nҚадимда зулук муолажаси, асосан, баҳор, куз фаслларида қўлланган. Ҳозирги замон олимлари олиб борган илмий-амалий тажрибаларда аниқланишича, йилнинг исталган фаслида зулук қўйиш мумкин.\nМумкин бўлмаган ҳолатлар\nАгар кишида зулук сўлагига аллергия бўлса, камқонлик, қон ивишида муаммолар аниқланса зулукдан фойдаланиш ман этилади. Ҳижома усулида эса мумкин бўлмаган ҳолатлар йўқ. Ҳижома муайян бир дарддан фориғ бўлиш мақсадида қилиниши керак.\nКатегория: FOYDALI MASLAHATLAR / ПОЛЕЗНЫ СОВЕТЫ | Просмотров: 169 | Добавил: sherlarorg | Рейтинг: 0.0/0


ОНА ТИЛИМИЗГА НЕГА БЕФАРҚ БЎЛИБ ҚОЛДИК? – mulkdor.com\nJuly 10 2019, 03:07 ЖамиятМаданиятМафкурамизМаънавиятМаъорифМаърифатМақолаларТаълим-ТарбияЎзбекистонҚадриятлар\nЯқиндагина ижтимоий тармоқларда айрим қўштирноқ остидаги зиёлиларимизнинг она тилимизга бўлган салбий муносабати кенг муҳокама қилинди. тилимизнинг мавқеини кўтариш учун нималар қилиш, қандай чоралар кўриш ҳақида фикрлар билдирилди. Аммо…\nАфсуски ҳеч нарса ўзгармади. Орқага кетилса кетиляптики, олдинга силжиш йўқ. Кўчалардаги ёзувлар, пешлавҳалар давлат тилида эмас, ким қандай ҳоҳласа шундай ёзмоқда. Идоралардаги иш юритиш, ариза ва хатлар ҳам асосан рус тилида.\nЯна бир гап, қайсидир бир жой обод қилиниб, сайлгоҳга айлантирилса у ерда ғашимизни келтирадиган алламбало ёзувлар пайдо бўлмоқда.\nҲар бир гапига бир мақол қўшиб айтадиган халқ бўлсак, наҳотки она Ватанимизга муҳаббатимизни бошқача изҳор қилолмасак. Ахир буни чиройли қилиб ” Ўзбекистон – Ватаним маним”, ёки ”Тошканим онам” деб ёзиш мумкинку. Бунга қайси фаросатсиз, миллий ғурури, она тилимизга ҳурмати бўлмаган, миллатининг тайини йўқ раҳбар кўрсатма берган экан.\nХалқимизда ”Қовун қовунни кўриб ранг олади” деган мақол бор. Яқинда зарурат юзасидан Қашқадарё вилоятининг Китоб туманига бордим, у ерда ҳам худди шундай ёзувга кўзим тушди. Кейин ўзим туғилиб ўсган Фарғонавилоятининг Бешариқ туманига бордим. У ерда ҳам, йўлда кетаётганимда Фурқат туманида ҳам шундай ёзувларга кўзим тушди. Ахир бу ер Еврўпа ёки Америка бўлмаса. Бу нима деган гап. Бизда заррача бўлса ҳам миллий ғурур қолмадими?\nҚачон ўзимизни ҳурмат қиламиз? Қачон она тилимизни қадрлаймиз? Қачон ўзлигимизни англаймиз?\nБу каби саволлар жуда кўп. Жавоб берадиган одам-чи, борми шундай одам?\n«кўршапалак уясини 100 минг долларга сотиб ...\nСўнгги вақтларда кўршапалак ини билан боғлиқ миш-мишлар жуда болалади; «Кўршапалак ини васвасаси» бошланди, деса ҳам бўлади ҳатто. Эмишки, одамлар бутун дунё бўйлаб ...\nЖамиятJanuary 2 2019, 11:01\nТуркманистондаги беморларга пахтадан тўқилган ...\nТуркманистоннинг шифохоналарида беморлардан миллий стилдаги кийимларни кийишни талаб қилинмоқда. Янги қоидалар касалхонага ётқизилган барча туркманистонликларга тегишлидир. ...\nЖамиятMay 16 2022, 01:05


Тошкентда 31 мактаб ва 5 коллеж ўқувчилари «Синий кит» ўйини иштирокчиси эканлиги аниқланди » Ўзбекистон янгиликлари – Zamin.uz\nТошкентда 31 мактаб ва 5 коллеж ўқувчилари «Синий кит» ўйини иштирокчиси эканлиги аниқланди\n10 март 2017, 09:48\nБугунги кунда ёшлар ва вояга етмаганлар томонидан содир этилаётган ҳуқуқбузарлик ва жиноятчилик, энг ачинарлиси, уларнинг Интернет ижтимоий тармоқларида оммалашиб бораётган “Синий кит” ва бошқа шу каби ўз жонига қасд қилиш даражасигача олиб борувчи ўйинларга кириб кетаётганлиги барчани ташвишга солмоқда, деб ёзади Кун нашри.\nТошкент шаҳар ички ишлар идоралари томонидан олиб борилаётган “Давомад” тадбирлари давомида ҳар бир ўқувчи-ёшларнинг уяли телефон аппарати текширилганда, 31та мактаб ва 5та коллеж ўқувчилари “СИНИЙ КИТ” ўйини иштирокчиларига айланганлиги аниқланди. Тошкент шаҳар ИИББда ўтказилган матбуот брифингида ИИББ бошлиғи ўринбосари Дониёр Тошхўжаев шу ҳақда маълум қилди.\nХусусан, 9 март куни Тошкент шаҳар Яшнобод туманида бўлиб ўтган профилактика тадбирларида Кун нашри мухбири ҳам бевосита иштирок этди. Жумладан, Яшнобод тумани “Меҳмонхона хўжалиги” коллежида ўтказилган “Давомат” тадбири гувоҳи бўлди.\nЯнгиликлар » Жамият » Тошкентда 31 мактаб ва 5 коллеж ўқувчилари «Синий кит» ўйини иштирокчиси эканлиги аниқланди